
Ons kan aflewering waarborg. 
Onlangse installerings of bestellings in hande vir: 





DURBAN N. H. KERK 
KLERKSDORP N. H. KERK 
PIETERSBURG N. H. KERK 
WITBANK N. H. KERK 
KWAGGAPOORT N. G. KERK 
DELMAS N. G. KERK 
BRIXTON N. G. KERK 
MALVERN N. G. KERK 
PETRUSSTEYN N. G. KERK 
VILJOENSKROON N. G. KERK 
HERBOUINGS. HERSTELLINGS, ONDERHOUD. 
Nuwe orrelparte word nou vervaardig In ons ele fabrieke 
In JOHANNESBURG en KAAPSTAD 





KERK ,ACOUSTICON” 


vir die Dowes 
Nou kan ek elke woord hoor” 


KERKKLOKKE 


In alle groottes 





Van suiwer koper en tin 


Cooper, Gill & Tomkins 


(Edms.) Bpk. 


JOHANNESBURG: Stalbstraat 88, 
KAAPSTAD: Langmarkstraat 162. 
OOK TE DURBAN EN PORT ELIZABETH. 

Waar is jou Broer? 


Volgens die pers het die Ned. Herv. of Geref. 
Kerk 'n jaar of wat gelede tot die ontdekking ge- 
kom, dat daar duisende lidmate is.- wat by die 
volkstelling hulleself opgee as behorende tot ge- 
noemde susterkerk, maar waarvan die Kerk nie 
weet nie. Dis egter nie alleen die geval by daardie 
Kerk nie. Die syfers van die jongste sensus open- 
baar dat ook die Ned. Herv. Kerk nie rekenskap 
van al sy lidmate kan gee nie. 

Die jongste offisiële sensus Is die van 1946. 
Daarvolgens het 127,887 hulleself opgegee as Ned. 
Hervormd. Die Kerk se opgawe volgens die Al- 
manak van 1946 is 96,326. Dit wil sê dat die Kerk 
81,561 siele wat aan die Hervormde Kerk behoort 
nie ken nie. Of om dit anders te stel: die Kerk 
bearbei een kwart van sy lede nie. 

Volgens die offisiële syfers van die sensuskan- 
toor is die Hervormde Kerk die vierde grootste 
Kerk is ons land. Groter is die Ned. Geref. Kerke, 
die Anglikaanse en die Metodiste Kerk. 

Na die Hervormde Kerk kom die Roomse Kerk 
met 119,389 siele, die Jode met 103,435, die Presbi- 
teriaanse Kerk met 87,905 en dan die Geref. Kerk 
met 77,843. Volgens hierdie syfers het die Her- 
vormde Kerk ongeveer 50,000 meer siele as die 
Gereformeerde Kerk. 

Daardie aantal siele waarvoor die Kerk geen 
verantwoording kan doen nie, word nog groter 
as daar rekening mee gehou word, dat die syfers 
van die sensuskantoor dié is van die Unie, terwyl 
die opgawe van die Kerk ook nog insluit die doop- 
en belydende lidmate buite die Unie nl. dié van 
Suidwes Afrika, van Oos-Afrika en van Noord- en 
Suid-Rhodesië. 

Volgens die Almanak van 1946 was daar buite 
die Unie 1,713 siele. As hierdie syfer afgetrek word 
van die totale syfer vir die Herv. Kerk binne en 
buite die Unie, dan is die siele in die Unie gedu- 
rende 1946 minder as die opgawe in die Almanak 
nl. 94,613. Dit wil weer sê dat die siele waarvan 
die Kerk nie weet nie, nie minder as 33,274 is nie, 
dit is meer as 26 persent. 

Die Kerk moet aan sy ampsdraers vra: Waar 
is julle broeders en susters? 
nie van hulle nie? Moet daardie 33,274 siele die 
klag van die psalmdigter hulle eie maak: ,Ek sien 
uit na regs en kyk, maar daar is niemand wat my 
ken nie; .. . niemand vra na my nie?” (Ps. 1492:5.) 

Kan die Kerk en sy ampsdraers die hande in 
onskuld was en met Kain sê: ,Is ek my broer se 
wagter?” 


Waarom weet julle-. 


Daardie afgedwaalde skape moet gesoek en 
teruggebring word (Lukas 15:4-7) na die kudde. 
Dis 'n dure plig van die Kerk om te sien dat dit 
geskied. 

Die eerste vraag t.o.v. hierdie 33,274 siele wat 
beantwoord moet word is, waarom is hulle by die 
kerkrade onbekend? Daar is verskillende redes. 
Ons noem 'n paar. 

Na ons mening is die mees voor die handlig- 
gende rede, dat lidmate by verhuising na 'n ander 
gemeente hulle nie aanmeld by die nuwe gemeente 
nie. Sommige wil by die ou gemeente bly. Hulle 
attestate word daar gelaat en so moontlik laat 
hulle hulle kinders daar doop. In die nuwe gemeen- 
te voel hulle vreemd. Al te dikwels word hulle 
nie hartlik ontvang nie en nie gou opgesoek nie. 
Hulle moet so goed en so kwaad as dit gaan hulself 
maar tuis maak. Onder hierdie omstandighede 
raak meer as een loue lidmaat sy belangstelling 
kwyt en hy raak verlore vir sy Kerk en dikwels, 
wat erger is, ook nog vir die koninkryk van God. 

Uit die aard van die saak geskied dit veel 
Ri in die stede en groot dorpe as op die platte- 
and 

Onder hierdie weggeraakte lidmate is daar on- 
getwyfeld duisende, veral ongetroudes, wat in kan- 
tore, banke, winkels, fabrieke ens. weg van huis 
werk. Veral die jongmense meld hulle nooit aan. 
Al te dikwels het hulle die verkeerde manier om 
daarmee te wag tot hulle wil trou. 

'n Tweede oorsaak moet ongetwyfeld gevind 
word by die feit, dat die Herv. Kerk geen gemeente 
op elke dorp in die vier provinsies het nie. Wie 
sal sê hoeveel lidmate van die Herv. Kerk sit daar 
orals in die dorpe en distrikte van die Unie waar 
geen Herv. ampsdraers is om hulle te besoek en 
te bearbei `nie. Baie van hulle sluit aan by 'n 
ander Kerk, maar baie doen dit nie, besoek een of 
meer keer per jaar sy ou gemeente en wag verder 
maar op 'n verplasing wat soms jare en jare duur 
en dan nog nie eens altyd geskied na 'n plek toe 
waar daar wel 'n Herv. Gemeente is nie. 

Die tweede vraag t.o.v. hierdie onbekende 
33,274 siele wat homself aan die Kerk opdring is: 
wat moet en wat kan gedoen word om hierdie 
lekkasie in die gemeentelike statistieke te voorkom? 
Hierop hoop ons volgende keer terug te kom. Mis- 
kien wil van ons lesers hulle menings hieroor uit- 
spreek en goeie middels aan die hand gee. 


JOH. DREYER. 

Twee Jubilarisse 





Twee van ons predikante, ds. A. J. G. Oost- 
huizen, van Noordelike Pretoria, en ds. TT. EF. J. 


Dreyer, van Heidelberg, het sedert die verskyning. 


van ons vorige uitgawe hulle 25 jarige ampsjubileum 
gevier. 

Die Redaksie wil graag by al die gelukwense, 
wat hulle van so baie kante ontvang het, ook syne 
byvoeg. 

Op 21 Maart 11. was dit 25 jaar dat ds. Oost- 
huizen in Germiston georden is en op 19 April 11. 
was dit 'n kwarteeu dat ds. T. F. J. Dreyer, van 
Heidelberg op Standerton ingeseën is. 

Albei mag hulle verheug in 'n geseënde be- 
diening. Albei het hulle merk in die kerk gemaak. 
Ds. Oosthuizen beklee .die vertrouenspos van 
Voorsitter van die Algemene Kerkvergadering en 
ds. Dreyer vervul die belangrike taak van .scriba 
van genoemde vergadering. 

Die redaksie is saam met die gemeentes van 
Noordelike Pretoria en Heidelberg en die hele Kerk 
dankbaar dat hulle solank gespaar is en wil hoop 
en bid dat die Here onse God hulle nog baie lank 
mag spaar, hulle kragte en gesondheid — en bo-al 
sy genade mag gee om voort te gaan met hulle 
werk en baie nog tot 'n ryke seën te wees. 


JOH. DREYER. 





Oordenking 


HAND. 1:9b— 
“En 'n wolk het Hom voor hulle oë weggeneem”. 

Daarom het God Hom ook. uitermate verhoog 
en Hom 'n naam gegee wat bo elke naam is, sodat 
in die Naam van Jesus sou buig elke knie van die 
wat in die hemel en die wat op die aarde en die 
wat onder die aarde is, en elke tong sou bely dat 
Jesus Christus die Here is tot heerlikheid van God 
die Vader.” 

Dit is in die taal van die apostel Paulus die 
betekenis van die Heiland se Hemelvaart. Hemel- 
vaartsfees is inderdaad 'n jubelfees. Dit is dit 
reeds met die oog op Christus self. Sy hele ver- 
lossingswerk kan in twee woorde saamgevat word: 
daal en styg, of liewer vernedering en verhoging. 

Aanvanklik was dit 'n daling: 'n daling uit s 
hemel na die sondige aarde om hier na die kn 
gestalte te vertoef; 'n dieper daling tot jn die 
smaad van die kruis om as 'n eerlose aan die. 
vloekhout te sterwe; 'n nog dieper daling tot in die 
vernedering van die donkere graf; ja, Hy het so. 
diep neergedaal dat Hy selfs die smarte van die. 
hel moes smaak toe Hy uitgeroep het: ,,My God 
My God, waarom het U My verlaat!” Jn die diepte. 
van die graf lê egter die keerpunt. Van `toe af. 
word die daling vervang deur 'n voortdurende sty-. 
ging: 'n styging in die opstanding van die dood na 
die ewige lewe, 'n nog hoër styging van die Olyfberg 
na die hemelse heerlikheid, 'n styging tot op die. 
troon van die almagtige Vader, en die verhoging 
sal sy toppunt bereik in Sy wederkoms om te oor- 
deel oor die lewende en die dode. 
Wie sal nie wil jubel nie, noudat Hy, wat die 
kruis gedra .het en skande verag het, met eer en 
heerlikheid gekroon is en aan die regterhand van 
God sit? Dit is daarom dan ook geen wonder nie 
dat die dissipels Hom met strakke blikke agterna 
gestaar het solank dit moontlik was. Dit is egter 
nie die houding wat deur die gemeente aangeneem 
moet word nie. Daarom het God Hom met 'n wolk 
omsluier. Gods Woord sê dit immers so eenvoudig: 
,En 'n wolk het Hom voor hulle oë weggeneem.” 
Ons praat dikwels van 'n wolkesluier. 'Nie- 
mand kan daardeur sien nie, en ons wonder dikwels 
wat daaragter versteek is. Net so is die hele onsig- 
bare wêreld, waarvan die Bybel praat, heeltemal 
voor ons oë bedek. Daarom beweer baie ook dat 
daar nie soiets is soos onsigbare dinge nie. Hulle 
aanvaar alleen die dinge wat hulle met hulle oë 
kan sien en met hulle hande kan betas. Dit is die 
mense wat vir alle geloof gesterf het en vir wie 
daar niks anders bestaan as die sigbare wêreid 
met sy sonde en ellende nie. Vir die dissipels het 
daar egter iets oneindig meer bestaan as net die 
sigbare wêreld. Hulle het opgekyk na die hemel 
waarheen hulle Heer en Heiland opgevaar het. 
Hulle het gesien hoe Christus, terwyl Hy Sy 
hande seënend oor die aarde uitgestrek het, al hoër 
en hoër opgestyg het. Maar hulle het ook gesien 
hoe Hy deur die wolk omring word en aan hulle 
starende blikke onttrek word. Dit was asof God 
deur hierdie verbergende wolk aan hulle wou duide- 
lik maak dat hulle Christus in die toekoms nie 
meer met die oog sou aanskou nie, maar dat hulle 
uitsluitlik aan Hom moes glo met die hart. Solank 
Hy op aarde was, kon hulle Hom sien, aanraak, 
aan Sy sy wandel en met Hom aan een tafel aansit. 
Maar nou dat Hy in die hemelse heerlikheid opge- 
neem is, moet die gemeenskap met Hom meer gees- 
telik van aard wees. Nou is dit nie meer aanskouing 
nie, maar enkel en alleen geloof. . 
Hierdie geloof rus op 'n stewige grond. Hulle 

het gesien hoe Hy ten hemel opgevaar het. Nou 
kon hulle glo dat Hy daar is. Nou kon hulle glo 
dat Hy vandaar die volle vrug aan sy Middelaars- 
werk seënend op hulle sou laat neerdaal. Nou kon 
hulle glo dat Hy as biddende Voorspraak nooit 
moeg sal word om vir sy struikelende dissipels by 
die Vader in te tree nie. Nou kon hulle glo dat Hy 
daarbo besig is om vir sy volgelinge 'n plek voor te 
berei in die Vaderhuis met sy baie wonings. Nou 
kon hulle glo dat Hy weer so sigbaar en liggaamlik 
uit die hemel sal terugkeer om sy werk te beëindig. 
Die bedekkende wolk het vir hulle nog iets 
anders duidelik gemaak. 'n Drietal jare het hulle. 
saam met Christus omgegaan en kon met al hulle. 
sorge en besware na Hom kom, want waar hulle . 

radeloos was, het Hy altyd raad geweet; waar 
hulle kragteloos was, was Hy altyd 'n bron van 
krag. En wat moes nou van hulle word noudat 
Jesus na die liggaam agter die wolk verdwyn het? 
Maar tegelykertyd het hulle seker ook indagtig 
geword van sy belofte: ,Kyk, Ek is met julle al 
die dae tot aan die voleinding van die wêreld.” En 
daarom julle apostels en ook julle dissipels van die 
teenwoordige tyd, vrees nie maar glo alleen. Dit 
is waar, Jesus is na die vlees ver van ons, maar 
met sy troos, hulp, krag, raad, genade en ontfer- 
ming wyk Hy nimmer van ons nie. Hy is nog die- 
selfde toevlug as toe Hy hier op aarde was. Meer 
nog, Hy het deur na die hemel op te vaar nog nader 
aan elkeen van ons gekom. 'Toe Hy nog op aarde 
was, kon net enkeles Hom met hulle node bereik, 
maar nou is Hy toeganklik vir almal. Oral waar 
die hemel oor ons uitgespan is, is Hy ook self aan- 
wesig. Oral is sy hande seënend oor ons uitgebrel. 
En die poort tot die hemel waardeur ons Hom 
met ons laste kan bereik, is oral, op elke plek waar 
ons die knieë buig om Hom in smeekgebed aan le 
roep. Ons hoef waarlik nie te vrees dat Hy ons 
nie sal hoor nie. 

Ons is nie van Hom geskei deur 'n onoorkome- 
Hke muur wat geen geluid deurlaat nie, maar alleen 
deur 'n wolkenewel waardeur alles dring behalwe 
die blik van die oog. Nee, daar is geen onmeetlike 
afstand tussen ons en Christus nie, alleen maar net 
'n wolk. Alles gaan van sy kant na ons toe deur: 
sy hulp, krag, troos en genade. Sy magtige hand 
is oral oor ons uitgestrek, sy alsiende oog bewaak 
ons op al ons weë. Sy woorde behou immers altyd 
hulle krag en waarde: ,,Dit is vir julle voordelig dat 
Ek weggaan.” — Amen. 

J. D. H. SMIT. 


OFFISIEËL 


Beroep Bedank. 


Ds. J. C. du Plessis, van Germiston, na Springs. 
Ds. J. J. Prinsloo, van Brakpan, vir die tweede 
keer na Standerton. 
Ds. S. P. Viljoen, van Brixton, na Volksrust. 
Ds. P. W. Venter, van Klerksdorp na Roode- 
poort. ; 
Ds. J. H. van Staden, 
mede-leraar van Vereeniging. 


Beroep: 


Ds. H. J. Geyser, van Lichtenburg, na Delarey. 

Ds. G. CC. Coetzee, van Potgietersrust, na 
Roodepoort. 

Ie P. J. Booysen, van Middelburg, na Volks- 
rust. 











van Zuurfontein, as 


Ds. W. H. Grey, van Newlands, na Dullstroom- 
kombinasie. 

Ds. A. J. van Staden, van Marikana, na Benoni. 

Ds. J. C. du Plessis, van Germiston, na Stan- 
derton. 

Ds. W. Huyzers, van Krugersdorp, na Springs. 


Nagmaal: 
Potchefstroom 25 en 26 Junie. 


Die Gemeentes van Suidwes-Afrika sal 
volgende bedieninge ontvang :— 


Grootfontein: 
Grootfontein, 17 Julie; Oktrooi, 24 Julie; Tsu- 
meb, 31 Julie. 


Otjiwarongo: 

Moravia, 7 Augustus; Otjiwarongo, 14 Augus- 

tus. 

Gobabis sal deur ds. P. A. R. C. van Wyk be- 
soek word en die besoek afgesluit word met die 
nagmaal op Windhoek gedurende die Ringsitting, 
14 Augustus. 
Outjo: 

14, 21, 28 Augustus en 4 September, nagmale 

deur ds. C. $S. v. H. Steenekamp. 


Van Drimmelen: 
14, 21 en 28 Augustus nagmaal en gewone 
dienste deur ds. J. C. du Plessis of ds. G. J. 
van Jaarsveld. 


die 


e 


W. P. v. d. MERWE. 


Nuwe Scriba, Ottosdal 


is Br. N. J. van Rensburg, Rietkuil, Pk. Ottos- 
dal. 


Ring van Suidwes-Afrika: 


Die Ring van Suidwes-Afrika vergader, D.V. 
te Windhoek op Vrydag, 12 Augustus 1949, om 11 
vm. Sal afgevaardigdes asseblief die volgende 
stukke na die vergadering saambring :— 

1. Gewaarmerkte afskrifte van Doop- en 

Lidmate-registers. 

2. Notule en kasboeke. 

3. Huwelikafkondiging en -registerboeke. 

4. Geloofsbriewe. 

Besprekingspunte en versoekskrifte moet die 
ondergetekende nie later dan 12 Julie ek. bereik 
nie. 

W. P. v. d. MERWE 
Proponent B. J. Engelbrecht: 


Berig is ontvang dat Prop. Engelbrecht wat 
in Groningen, Nederland verder studeer die doktor- 
anduseksamen met lof afgelê het en nou toegelaat 
is om sy proefskrif te skrywe vir die verkryging 
van die doktersgraad. Die redaksie wens hom hart- 
lik geluk te wens. 





VVallachs' Drukkers & Uitgewers Mpy. Bpk. 


Posbus 389 


ANDRIESSTRAAT 160 


Telefoon 2-2451 


PRETORIA 

sOmgang met den Bijbel” 


deur Ds. Wiersinga — vertaal deur ds. P. van Wyk. 


Die Ou Testament Jesus se dagboek: 


So het Jesus self die Ou Testament gelees . .. 
Hy het as kind en jongeling elke Sabbat die Skrifte 
gehoor lees, maar Hy het dit ongetwyfeld ook in 
die eensaamheid persoonlik ondersoek. Hulle was 
vir Hom altyd die persoonlike gesprek van Sy 
Vader oor sy lewensweg. Dit was sy dagboek, sy 
spyse. Hy het sigself dag-na-dag daarmee gevoed. 
Hy het dit in Hom opgeneem, en dit het so in der 
waarheid met Hom een geword, dat Hy in die 
doodsnood van Golgotha, toe die diepste sieleangs 
uiting gevind het, die letterlike woorde van die 
Skrif oor sy lippe gekom het: ,My God, My God, 
waarom het U My verlaat?” 

Toe die versoeker na Jesus gekom het in die 
woestyn, en Hy, uitgeput deur die honger, al sy 
geesteskrag teen hom moes inspan, het Hy hom 
afgeslaan met woorde uit die Skrif. Hierdie Woorde 
is vir Jesus die einde van .alle teenspraak. Die 
Woord beslis, en Hy weet, dat selfs Satan daarvoor 
moet wyk. 

As jongeling het Hy in die tempel die plek ge- 
soek waar die groot leraars van Israel die Skrifte 
bespreek het, en Hy het geluister en navraag ge- 
doen. Altyd het Hy in sy lewe geluister en na Gods 
Woord gevra en so sy eie lewensgang uit die Skrifte 
afgelees. As Hy na sy opstanding die dissipels 
onderrig het, dat dit in die Skrifte reeds so gestaan 
het, dat die Messias moes ly en op die derde dag 
moes opstaan, dan is dit geen verklaring agteraf 
nie: nou ken julle My hele lewensloop en sien nou 
eers hoe al die Skrifte reeds daarvan getuig het 
nie. Maar dan sê Hy: dit is die woorde wat Ek 
met julle gespreek het, toe Ek nog met julle gewees 
het, nl. dat dit alles moes vervul word wat van 
My geskrywe is in die Wet van Moses en die Pro- 
fete en die Psalms. (Lukas 24 vers 44). Reeds lank 
voordat dit oor Hom gekom het, het Hy dit uit die 
Skrifte geweet en was dit vir Hom so duidelik dat 
Hy dit voor sy dissipels uitgespreek het, dat dit 
so moes gebeur. Dit moet vervul word, dit is van 
Gods weë noodsaaklik, dit was die woord wat die 
lewe, die doen en late van Jesus bepaal het. Dit 
is wat Paulus gesê het: ,Hy het gehoorsaam ge- 
word tot die dood toe, ja die dood van die kruis.” 
Hy het nie sy eie weg gegaan nie, Hy het altyd 
die weg van sy Vader gevra en die spore gedruk 


wat die Skrif aan Hom voorgehou het. Hy het sig 
gebuig onder die Skrif en so geweet om sig te buig 
onder God. Hy het nie gebuig onder die outoriteit 
van 'n Dawid of van 'n Moses nie, want: ,,Voordat 
Dawid was was Ek!” ,,Moses het toegelaat — 
maar Ek sê vir julle!” Hy het gebuig in hulle 
Geskrifte voor sy God en Vader in die hemel. 

So was die Bybel van die Ou Testament die 
dagboek van Jesus, nie soos sommige mense 'n 
dagboek het, waarin hulle na die dag verby Is, 
opteken wat hierdie dag met hulle gebeur het 
nie, maar soos die Bybel ons dagboek moet word, 
waarin ons elke mêre moet aflees wat God van ons 
wil. 

Maar daar is tussen Hom en ons 'n groot 
onderskeid: Die Bybel is vir Hom 'n ope boek. Hy 
verstaan die gedagtes van die Skrif onmiddellik . .. 
soos 'n kind dadelik sy vader se woorde begryp. 
In elke woord hoor Hy dadelik die hart van die 
Vader klop. Daarom is sy uitleg so geheel een- 
voudig en tegelyk ook ontsaglik diep. Daarom het 
die skare oombliklik begryp: ,Hierdie man spreek 
anders as die mees bedrewe skrifgeleerde. Die 
Woord is die lewende Woord van God vir Hom. Dit 
spreek Hom alles toe en handel alles oor Hom.” 
So het sy Woord en uitleg telkens aan ons die 
sleutel gegee om die Ou Testamentiese geskrifte te 
verstaan. En so het Hy sy eie Woord van die 
Vader getuig, nie soos 'n geheel-en-al nuwe woord 
nie, maar soos 'n woord wat sig regstreeks aansluit 
by wat God reeds gespreek het deur die profete — 
Hy verklaar dit, verhelder dit, vervul dit en vul 
dit aan. 

Daarin 1ê vir ons die waarde van die Ou Testa-. 
ment. Christus het dit waardig geag as die Woord 
van sy Vader. Hy het sig daarvoor gebuig. Daar- 
om buig ook ons daarvoor. 

En Christus het vir ons gewys hoe dit alles 
van Hom spreek, hoe geheel sy persoon en lewens-. 
weg daarin vervat is. Daarom is ons gebind aan 
die skrifte, omdat ons aan Hom gebind is, en Hom 
daarin vind. Dit is 'n wisselwerking: Hoe meer 
ons Hom daar vind, hoe sterker dat ons ook aan die 
Ou Testament gebind word, en hoe dieper ons in 
die Ou Testament deurdring, hoe sterker word ons 
band aan Christus. 


(Word vervolg.) 


Die Lydensweke 


Die sewe Lydensweke lê nou weer agter ons 
Tug. Hoe ouer ek word hoe groter waarde heg ek 
aan die telkens terugkerende lydenstyd en hoe ge- 
seënder word vir my die oordenking van die borg- 
togtelike lyde en sterwe van onse Here Jesus 
Christus. Met stille weemoed merk ek op hoe 
geringe belangstelling ons kerkmense vir die ly- 
denstyd openbaar. Dit moes nie so gewees het nie. 
Dit is 'n bewys van 'n skuldige gebrek aan liefde 
tot die Here Jesus en aan toewyding aan Hom. Sy 
plaasbekledende lyde en sterwe is die enigste grond 


en fondament van ons saligheid en waar die predi- 
king gedurende die lydenstyd hierop saamgetrek 
is, behoort dit vir ons 'n dankbare voorreg te wees 
om getrouer as ooit die openbare eredienste by te 
woon. En waar ons dit nie kan doen nie, weens 
te groot afstand van die kerk, behoort ons gereeld 
by die huisgodsdiens dié skriftegedeeltes saam met 
die huisgesin te lees wat op die lyde en sterwe van 
die Here Jesus betrekking het, sodat ons kinders 
van kleins af kan leer om die lydenstyd op prys te 
stel en in ere te hou. - 









'net so oud as die Christendom self. 

Die geskiedenis van die lydensprediking is byna 
Die apostels 
het ons reeds daarin voorgegaan. Aan die Korin- 
thiërs skrywe Paulus, dat hy hom voorgeneem het 
om niks onder hulle te weet nie behalwe Jesus Chris- 
tus, en Hom as gekruisigde; en die Galate herinner 
hy daaraan, dat hy die gekruisigde Christus voor 
hulle oë geskilder het. Die verkondiging van die 
soenverdienste van Christus was die kern van hulle 
prediking. 

Die betekenis van die lydensprediking is dan 
ook so groot, dat aan die wenslikheid van die in- 
standhouding daarvan nie getwyfeld kan word nie. 
Iemand merk @rens tereg op, dat die lydenspredi- 
king, wel 'n swakke, maar tog 'n regmatige en 
waardige hulde aan die soenverdienste van Chris- 
tus is; 'n voortgesette belydenis van die kruis as 
die enigste weg van behoud; 'n doeltreffende ver- 
sterking van die geloof, en 'n leerskool om soos 'n 
Christen te ly en te stry. Dit gaan altyd weer met 
'n besondere seën gepaard. Die groot uitvoerigheid 
waarmee die Evangeliste die laaste lewensure van 
Jesus beskrywe, in teenstelling met hulle beknopt- 
heid in ander opsigte, bewys reeds watter hoë be- 
tekenis hulle daaraan geheg het. As ons dan ook 
deurdring was van die besef teen watter dure los- 
prys ons gekoop is, sou ons lewendiger belang- 
stelling in die Lydensweke toon. 

Wat ons in die lydensprediking die meeste boei, 
is die feit dat dit in die volste sin van die woord 
Christusprediking is, of ten minste behoort te wees. 
Die gesindheid waarmee ons die lydenstyd moet 
begin, moet dit wees: ,Laat ons ook gaan om saam 
met Hom te sterwe” (Joh. 11:16), en die vrug van 
die lydensprediking moet wees: ,Ek is met Christus 
gekruisig, en ék leef nie meer nie, maar Christus 
leef in my. En wat ek nou in die vlees lewe, leef 
ek deur die geloof in die Seun van God wat my 
liefgehad het en Homself vir my oorgegee het” 
(Gal. 2:20). 

Die Lydensweke bereik hulle hoogtepunt in die 
Goeie Vrydag. In die ou christelike kerk is die 
hele week wat die Goeie Vrydag voorafgaan in hoë 


eer gehou en soveel moontlik in heilige stilte deur- 
gebring. Veral die drie laaste dae, wat gewy is 
aan die opsetlike herdenking van die lyde, die 
dood en die begrafnis van Jesus, was deur klim- 
mende erns gekenmerk. Insonderheid was die Goeie 
Vrydag 'n dag waarop daar gevas en gebid is. In 
die tyd van die Kerkhervorming in die 16de eeu 
is baie gebruike afgeskaf, maar tog het Luther 
verklaar, dat wie sy Goeie Vrydag en sy Pase (die 
herdenking van die opstanding van Jesus) nie vier 
nie, twee van die beste dae van die jaar mis. 

Wat die Goeie Vrydag betref, is dit wenslik dat 
dit kerklik herdenk word. Ons erken tog die dood 
van Christus as die lewe van die wêreld, en op 
grond hiervan is die gedagte ondraaglik dat ons 
hierdie gedenkdag onopgemerk sal laat verbygaan 
en dit nie vier as die fees van ons ewige verlossing 
nie. Vir die gemeente van die Nuwe Verbond be- 
hoort hierdie dag net soveel betekenis te hê as die 
Groot Versoendag vir die Israel van die Ou Ver- 
bond. 'n Dag ,deur God verkore”, 'n ,,feesdag aan 
Hom toegewy”. Soos een man behoort ons op 
hierdie dag ons rondom die kruis van die versoening 
te skaar en met dankbaarheid en aanbidding te 
luister na die boodskap van ,,vrede deur die bloed 
van die kruis.” 

Hiermee wil ek nou nie betoog, dat ons die 
Goeie Vrydag op homself as 'n besonder heilige dag 
moet eer en dit bo die Sondag stel nie, maar tog 
kan ek my nie van die oortuiging losmaak nie, 
naamlik dat die geringskatting van die Goeie Vry- 
dag 'n blyk gee van afgekoelde liefde tot ons Borg 
en Plaasbekleder. Dit spreek tog wel vanself, dat 
hoe minder betekenis die soendood van die Here 
Jesus vir ons het hoe minder waarde ons ook aan 
die herdenking van sy sterfdag sal heg. Dit bly 
vir my dus 'n bedenklike verskynsel, dat ons ere- 
dienste op die Goeie Vrydag so skraal bygewoon 
word. 

Ons moet ons kerklike gedenkdae nie prysgee 
nie! Dit werk geestelike verarming in die hand. 


D.E.E. 





Hoe Sing die Gemeente? 


Met belangstelling het ek in Die Hervormer 
van Maart, 1.1. die artikel onder bostaande opskrif 
van die heer Mathlener gelees. Hier is 'n man 
aan die woord wat sy werk ken, wat die tegniese 
kennis besit, wat opreg besiel is met 'n wil om 
verbetering aan te bring waar verbetering sekerlik 
nodig en noodsaaklik is. 

As een van die eenoog-konings, waarvan hy 
melding maak, huiwer ek om iets oor die saak te 
sê, maar as 'n belangstellende lidmaat kan ek nie 
help om tog wel 'n paar gedagtes na aanleiding 
van sy artikel uit te spreek nie. 

Mynsinsiens is die heer Mathlener se diagnose 
en sy hulpmiddels tot verbetering van die saak, by 
verre nog nie deurtastend genoeg nie. Hy maak 
melding daarvan dat die gemeente nie besield 
genoeg is wanneer hulle sing nie, dat goed onder- 
legde orreliste nie altyd te vinde is nie, dat orreliste 
nie altyd die gewenste leiding gee nie, e.s.m. maar 
daar is verskeie ander faktore wat hy gerus ook 
kon bygehaal het. ; 

Goeie orreliste is nie altyd verkrygbaar nie 

'] 


nie, en diegene wat KAN, die wil nie. 


maar waar hulle wel verkrygbaar is, is die kerk- 
raad dikwels onwillig en soms ook nie by magte 
om hulle `'n welverdiende salaris te betaal nie. 
Ander orreliste is mense wat gedurende die week 
ook voltyds ander werk doen, dus graag gedurende 
die naweek wil rus en gevolglik die werk liewer 
oorlaat aan die eenoog-konings wat heel dikwels 
die bespeling waarneem, nie terwille van die geld 
nie, nog minder vir die eer daarvan, maar alleenlik 
@m, in alle beskeidenheid, die gemeente uit 'n moei- 
likheid te help en uit liefde vir die saak. Dikwels 
is dit ook 'n geval van: diegene wat WIL die kan 
Dit gebeur 
ook wel soms dat daar in 'n gemeente mense sit, 
wat veel meer van musiek weet as die orrelis, maar 
hulle is alleen gewillig om te kritiseer en onwillig 
om die stoel voor die orrel in te neem. 

Wat ook nie vergeet moet word nie, is dat 
sommige predikante ook skuld het aan die swak 
sang van die gemeente. Hulle gee maar Sondag na 
Sondag enkele van die mees bekende Psalms of 
Gesange op om te sing en dikwels ook nog alleen 

een of twee verse wat al by die voorgeslagte oor- 
bekend was, bv. meesal maar net die verse 2 en 7 
van Psalm 25 en vers 9 van Psalm 68, Psalm 118 
vs. 1 en 12, ens. 

Weliswaar, dis tot 'n sekere mate ontstigtend 
wanneer die gemeente nie sing nie, of swak sing 
of foutief sing, maar as ons die sang wil verbeter 
sal ons predikante gewillig moet wees om tydelik 
'n bietjie op te offer. 

Ek sou sê, begin allereers deur somtyds ook 
andere as die gewone bekende verse te laat sing. 
As die gemeente swak sing kan die prediker in alle 
vriendelikheid vra dat dit herhaal word. 'n Sterk 
sanger kan optree as voorsinger, as die predikant 
dit nie self kan doen nie, en kan SAAM met die 
orrelis die regte leiding gee. 'n Gemeente sing veel 
beter saam met 'n goeie voorsinger plus orrelis as 
saam met 'n orrelis alleen. Al is 'n orrelis ook 
nog so goed, kan hy alleen nie die gemeentelike 
sang veel verbeter nie. Wat baat dit as die orrelis 
die gesangvers perfek speel, die gemeente dit deur- 
worstel en daarmee is dit die einde? 

By sommige gemeentes is dit die gebruik om 
v66ér of nê die diens, nuwe wysies te oefen. Onder- 
vinding het getoon dat sangoefening NA die diens 
baie gou verflou en uiteindelik moet gestaak word 
weens gebrek aan belangstelling. Dit is veel beter 
om VOOR die diens te oefen. Ook hiermee is 'n 
goeie voorsinger tot groot hulp. As die predikant 
nie self wil of kan voorsing nie, moet hy egter nie 
wegbly nie. Sy persoonlike belangstelling, getoon 
deur sy teenwoordigheid, of hy sing of nie, het 'n 
groot invloed ten goede. 

Gewoonlik hou die sangoefening dan tenmin- 
ste vyf minute voor die aanvang van die diens op, 
sodat die gemeente weer deur paslike orrelspel tot 
die verlangde, gewyde atmosfeer kan teruggevoer 
word. 

Daarna laat die predikant dan van die nuwe 
gesange sing, by verskeie dienste, al sou die inhoud 
van die gesange nie altyd by die inhoud van sy 
preek pas nie. 

Alhoewel in ons Hervormde gemeentes nie kore 
assulks bestaan nie, kan 'n groep mense tog deur 
die orrelis afgerig word. Hulle sit dan bymekaar 
gedurende die diens en gee leiding en rigting aan 
die gemeentelike sang. As indiwiduele lede van 
die groep genoeg selfvertroue het is dit miskien 
selfs beter as hulle verspreid tussen die kerkgangers 
sit en voluit sing. 

Mettertyd word sodoende 'n groot aantal nuwe 
wysies aangeleer, die gemeente word sangbewus en 
sing met lus. Daar is tog soveel skone psalms in 
die gesangboek wat nou al vir jare en jare nie 
gesing word nie: hoeveel van ons ken Psalm 51, 
90, 91 of 123? Waar is die dae van ons voorouers 
toe 'n predikant maar enige een van die 150 Psalms 
en 193 gesange kon opgegee het en ons oumense sou 
hartlik saamgesing het! 

Maar hulle het die note geken! 


En hier stuit 
ons nou weer op nog 'n moeilikheid. 





VERBANDE. 


As u geld op verbande wil leen of belê (6% 
op verbande onder #£1,000, groter verbande 5%), 
dan is die regte adres: STEUNMEKAAR (Bestuur- 
der: Danie Smal), Malherbestraat 268, Telefoon: 
92-5499, Pretoria. 





Daar word nie meer huisgodsdiens gehou nie. 
of waar dit nog gedoen word ontvang die kinders. 
geen onderrig in die note deur die ouers nie. Baie 
van ons skole het ook nie goeie sangonderwysers. 
nie; hulle het maar net eenoog-konings. Gevolglik 
ontvang die leerlinge ook daar geen onderrig nie. 

Die selfde geld vir ons Sondagskoolonderwysers 
en lede van Jongeliedeverenigings. Verder is dit ook 
nog 'n skreiende onreg dat in baie skole alleen 'n 
halfuur per week i.p.v. 'n volle uur aan elke klas. 
en sang afgestaan word en dan dikwels nog die. 
onmoontlikste periode van die dag en week, nl. die 
laaste periode van die laaste skooldag van die week, 
wanneer geen kind, nog minder 'n onderwyser lus 
het om te sing nie. ; 

Gelukkig dat daar ook prinsipale is wat séveel 
waarde aan hierdie vak heg dat hulle gewillig is om 
groot opofferings en onkoste te maak terwille van 
die bevordering van sang en wat sorg dra dat ook 
'n groot verskeidenheid Psalms en Gesange jaarliks 
aangeleer word. 

N6g 'n aspek wat baie aandag verdien is die 
volgende: Volgens die nuwe Psalmboek is daar baie 
Psalms wat gesing moet word op kort en lang 
note. Hoeveel gemeentes sing dit op hierdie wyse? 
Daar is geen eenvormigheid in ons gemeentes nie. 
Partymaal word in een en dieselfde gemeente 
Psalm 23 op kort en lang note en Psalm 24 ge- 
woonweg op lang note alleen gesing. Party ge- 
meentes sing net lang note, ander weer kort en 
lang note. Kan daar dan nie iets aan die saak 
gedoen word nie? 

Party predikante sê die gemeentes moet tog 
lewendig en opgewek sing, ander weer dat hulle 
stadig en gedrae moet sing. Sou dit nie beter 
wees om 'n Psalm se sang tempo te laat bepaal 
deur sy inhoud nie? Bv. 'n lofpsalm taamlik vinnig 
en jubelend en 'n smeekpsalm weer langsamer? 
Vergelyk bv. Psalm 68, Psalm 51 met Gesang 1. 
Dis sekerlik nie geregverdig om onnodig te haas 
nie, maar die feit bly tog staan dat ons dikwels 
gans te stadig en lusteloos sing. 

Wat betref die orreliste meen ek dat sommige 
van hulle seker onnodiglik lange inleidings tot 
Gesange of Psalms speel. Dit gebeur nogal dat 
'n gemeente moet staan en wag en luister na 'n 
voorspel wat langer duur as die sing van die lied 
self. Andere weer speel teveel BEGELEIDING en 
gee daardeur te min LEIDING en veroorsaak dus 
veel LYDING. - - 

Om op te som: oor die algemeen is die sang 
van ons gemeentes nie wat dit behoort te wees nie; 
maar die skuld daarvoor lê nie net by één persoon 
of een enkele groep nie: dit lê by die gemeentes 
self, by die orreliste, by die orrels, by die kerkrade, 
ja, ook predikante, by die gebrek aan eenvormig- 
heid wat betref sangwyse, aan 'n tekort van boeke, 
en die feit dat daar ook nog geen Afrikaanse boeke 
beskikbaar is wat note by ALLE verse het nie; by 
gebrekkige sangonderrig in sommige skole by 
prinsipale by wie sang van minder belang is, by 
Sondagskool-onderwysers wat nie hulle plig doen 
nie. s 

Wat 'n blye dag sal dit nie wees wanneer ons 
God na reg kan loof met besielde sang wat korrek 
en met lus uit volle bors deur AL die kerkgangers 
teenwoordig gesing word! 





J. P. VAN HEERDEN. 
St. Gothardlaan 87, 
Mayfair-Wes, 
Johannesburg. 





? 

VII ,Ek glo... die gemeenskap van die heiliges.” 
Apostolicum. 


Wil ons die aksies en die reaksies van ons 
twintigste eeu 'n totaal-benaming gee, dan sal ons 
nie ver verkeerd wees nie as ons dit karakteriseer 
as: die stryd om die gemeenskap. Dit is natuurlik 
soos hy hom aan ons openbaar in die eerste instan- 
sie 'n stryd om beheer van die gemeenskap, 'n 
stryd om invloed en mag. HBElke magbeluste en 
elkeen wat lets te sê het wend hom teenswoordig 
graag tot die gemeenskap. Die propaganda oor 
die radio, in die pers en op die film, word as 'n 
hoogsgespesialiseerde tegniek daarop aangelê om 
persone, gemeenskappe, volkere en wêreld-dele na 
die mond te praat, sienswyses in te praat en hulle 
om te praat om hulle te verbind aan sg. gemeen- 
skaplike belange. Nog nooit is die geskiedenis is 
die gesproke en die geskrewe woord op so 'n skaal 
| vermink en verkrag nie as in die propaganda van 
ons eeu nie. Maar op die gemeenskapswil en die 
'  gemeenskaps-sin van persone en maatskappye van 
j persone, op die kudde-instink van die mense, word 

die beroep gedoen. 'Telkens kom 'n ander grond- 
slag vir die gemeenskapsvorming op die voorgrond. 
Dan is dit die gemeenskaplike belang van 'n groep 
mense, 'n nasie en nasies wat hulle moet saamsnoer 
tot massa's van mag. Dan weer word 'n beroep 
gedoen op die rasse-bewussyn en kry die Nasionaal- 
Sosialisme die geleentheid om sy deel by te dra tot 
die massa-vorming. Die selfhandhawing van die 
` handewerkers teenoor die fabrieks-eienaars, as tema 
van gemeenskaplike belang, het een van die mees 
geslaagde argumente vir massa-vorming op 'n 
wêreldskaal geword; om dit te bereik bedien die 
Internasionale Kommunisme hom van elke geoor- 
loofde en ongeoorloofde middel, wat wissel van 
sataniese martelprosesse tot stroperige gevlei as hy 
maar net die indiwidu kan dwing om hom te laat 
inskakel by die gemeenskap, die massa. 

Maar ook die Evangelie van ons Here Jesus 
Christus eis om gehoor te word as 'n invloed tot 
` gemeenskapsvorming, die gemeenskap van die 
heiliges, die Kerk. En dit lyk my hierdie feit dat 
én die Kerk én die Kommunisme aanspraak maak 
op die gemeenskap, vorm noodwendig die oorsaak 
vir die botsing wat oor die afgelope dertig jaar 
aan die gang is. Oppervlakkig beskou, laat die 
program van beginsels van die Kommunisme nie 
die indruk asof dit in stryd is met die gemeenskaps- 
belydenis van die Kerk nie. ,,Trouens,” so sê be- 
wonderaars van die Kommunisme, ,ook die vroeë 
Christelike Kerk was 'n beoefenaar van die Kom- 
munisme, d.i. 'n gemeenskap van belange, belydenis 
en goedere blykens Hnd. 5.” Daar is ook die ver- 
dere skynbare ooreenkoms dat die Kommunisme 
soos die Christendom, hom ten doel stel om die lot 
van die armes en die minderbevoorregtes te ver- 
beter. 
en Lazarus hou ook vir die Kommunisme 'n goed 
bruikbare moraal in. 

Netsoos die Kerk en die Christelike Geloof, wil 
die Kommunisme ook uitstyg bo die grense van 
volkere en nasionaliteite; die Kommunisme veroor- 
deel die nasionalisme en wil internasionaal wees; 
sy strydlied staan ook bekend as ,,Die Internasio- 
nale”. Om saam te vat, die Kerk en die Kommunis- 
me kom daarin ooreen, eerstens dat albei wil wees 























TE 


Die christelike gelykenis van die Rykman. 


Die Kerk in die Krisis 


'n gemeenskap van belange en dat albei daarom 
aandring op gemeenskapsvorming; verder, albei is 
voorstanders van die verbetering van die lot van die 
armes en eindelik, albei wil bo die grense van 
ras en nasionaliteit uitstyg. Gesien hierdie ,ge- 
meenskaplike” doelstelling van die Kerk en die 
Kommunisme, en gesien dat dit in die geval van 
beide 'n hoogstaande en lofwaardige doelstelling is, 
bestaan daar nie die moontlikheid van 'n paralelle 
en gemeenskaplike ontwikkeling van hierdie twee 
wêreldverowerende magte nie? Kan Kerk en Kom- 
munisme nie liewer vir hul gemeenskaplike voor- 
deel mekaar die hand reik as om mekaar te bestry 
nie? Tn die lig van die drie hierbo gemelde begin- 
sels wat hul in gemeen het, lyk dit altans moontlik 
dat iemand terselfdertyd 'n goeie Kommunis en 'n 
goeie Christen kan wees. 

Maar juis in hierdie drie skynbare ooreenkom- 
ste lê die totaal onversoenbare onderskeide tussen 
Christendom en Kommunisme. Die christelike ge- 
meenskapswil 1ê opgesluit in die deel van die Apos- 
toliese Geloofsbelydenis wat lui: ,Ek glo . . . die 
gemeenskap van die heiliges”. Geen Kommunis 
kan dit beaam nie. Om mee te begin, die begrip 
heiliges” is vir hom as volslae materialis, niks 
meer as fiksie nie. En dan, in weerwil van sy 
voorgewende ywer vir die behoud en die belang van 
die gemeenskap, is sy aksie juis vernietigend vir die 
gemeenskap. Om hierdie laaste stelling te verstaan, 
moet ons onderskeid maak tussen ,,gemeenskap” 
en ,massa”. Die gemeenskap kom tot stand op 
grond van die vrywillige instemming van afson- 
derlike persone en die weersydse en gesamentlike 
respekte vir die vryheid van die persoonlikheid. Die 
Kommunisme is nie gemeenskap nie, maar massa 
omdat dit geen plek en geen erkenning bied vir die 
persoonlikheid nie. Die massa is ook nie vrywillige 
gemeenskap nie, maar die produk van die dwang— 
dwang van die Kremlin, dwang van oorlogs- en 
ekonomiese ellende. Die massa is kleur- en willoos 
omdat die menslike persoonlikheid daarin verdwyn 
het en die dier in die mens daarin tevoorskyn ge- 
kom het. Die massa-mens van die kommunisme 
kan nie sê: ,BEk glo” nie, want hy is nie meer 'n 
,ek”, 'n persoonlikheid nie; hy is 'n ,ontmenste 
mens”. Dis alleen die christelike gemeenskap met 
sy persoonlike geloof in 'n persoonlike God, met 
sy eerbied vir die persoonlikheid en die vrye wil, 
wat waarlik ,gemeenskap” is. 

Die samebindende krag van die kommunistiese 
massa is dieselfde krag as wat 'n troep wolwe 
saambind, namelik die gemeenskaplike belang van 
die maag. Dit is ook ewe moraalloos. Die same- 
bindende faktor by die christelike gemeenskap is 
die liefde, die geloof en die hoop. Van die eerste 
Christene is gesê: ,Kyk hoe lief het hulle mekaar.” 
Die christelike gemeenskap, die Kerk, is gebou op 
die liefdes-gebod van die Here in Mt. 22:37 vv. Ge- 
meenskapsvorming op grond van die lefde 
teenoor God en die naaste is nie die doel en nie 
die wil en ook nie in die vermoë van die 
Kommunisme met sy dierlike en massale self- 
sug nie. Die christelike gemeenskapsmens sê, 
,Al wat myne is, is joune” en die kommunistiese 
massa-mens sê, ,Al1 wat joune is, is myne.” Dit is 
dan goed begryplik dat daar in die persoonlikheid- 
ontkennende Kommunisme geen plek is vir die 
gemeenskap met God nie. Godsdiens geld as opium 

vir die volk; en dat hierdie stelling nog steeds van 
krag is blyk in oormaat uit die resente christen- 
vervolginge in die Russiese invloedssfere. Vir die 
Christen beteken die belydenis van die gemeenskap, 
nie net 'n gemeenskap van mens en mens nie, maar 
in eerste instansie die gemeenskap van God en 
mens. So lees ons dit in 1 Joh. 1:3 en Ef. 5:80 en 
so het ons vadere dit ook bely in die 55ste vraag 
van die Heidelbergse Katechismus. 'Teen hierdie 
agtergrond moet die sg. ,kommunisme” van die 
eerste Christene (Hnd. 5) gesien word. Dit was in 
die eerste instansie 'n liefdes-gemeenskap. lInterna- 
sionale Kommunisme ken die begrip ,,lHefde” nie. 
. Dit was in tweede instansie 'n vrywillige gemeen- 
skap van persoonlikhede wat glo in God; die Kom- 
munisme respekteer nie die vrye wil nie, nie die 
persoonlikheid nie, en ook nie die geloof nie. As 
mens wil, kan mens die gemeenskap van die eerste 
Christene noem, ,,Kommunie” maar beslis nie 
Kommunisme” nie. Die Christengemeenskap word 
gedra en gebind deur 'n gemeenskaplike en gesa- 
mentlike liefde; die Kommunistiese massa word 
saamgebind deur 'n gemeenskaplike en gesament- 
like wrok oor werklike en vermeende verontreg- 
tinge. 

Ons christelike gemeenskapsbelydenis styg 
inderdaad uit bo die grense van volkere en nasiona- 
liteite in ooreenstemming met die liefdes- en 
sending-gebod van ons Here Jesus Christus maar 
daarom het die Kerk nog nie internasionaal geword 
soos die Internasionale Kommunisme nie: die Kerk 
is kragtens sy oorsprong en sy wese nie internasio- 
naal nie maar bowe-nasionaal. lank voor Marx sy 
verderflike leer oor die wêreld gelos het, het die 
Christelike Kerk al maatskaplike geregtigheid en 
arme-versorging in opdrag van die Here gepredik 
en beoefen. Die grondslag daarvan was die liefde 
en die barmhartigheid. Die s.g. ,gelykheid” van 
die Kommunisme bestaan daarin dat alle mense wat 
onder sy mag kom, -gelykelik brand-arm en tot 
slaaf gemaak word vir die voordeel van die klein 
burokratiese bende van die Kremlin. 

Die toename van die Kommunisme beteken 'n 
toenemende bedreiging vir die Kerk. Die ontkerste- 
ningsproses in Europa en in ons eie land is steeds 
die teenkant van die groeiende greep van die Kom- 
munisme. Vir geen oomblik glo ons wat ,glo aan 
die gemeenskap van die heiliges”, dat die Christen- 
dom voor die bedreiging ineen sal stort nie; die 
betekenis van ons gemeenskap is juis dat hy nie 
vernietigbaar is nie omdat hy 'n gemeenskap met 
die ewige God is. Wel kan aan die Kerk en die 
wêreld onnoemlike smart en lyding veroorsaak 
word deur hierdie dier uit die afgrond. Reeds daar- 
om is dit hoog tyd dat die Kerk as gemeenskaps- 
vormende en persoonlikheids-behoudende instelling, 
met krag en oortuiging sal spreek, veroordelend sal 
spreek, die Gods-oordeel sal spreek oor hierdie 
massa-vormende en persoonlikheid-dodende ver- 
skynsel van die Anti-christ. Want die Kerk kan 

buiten die persoonlikheid en die versameling van 
persoonlikhede, die gemeenskap, die gemeenskap 
van God, wat hom maak tot 'n gemeenskap van 
die heiliges, eenvoudig nie leef nie. Die Kommu- 
nisme kan daarenteen juis nie bestaan waar die 
persoonlikheid en die gemeenskap leef nie. Dit is in 
werklikheid die onderskeid tussen die Kerk en die 
Kommunisme. - 

Nie alleen teenoor die geweldsbedreiging nie, 
maar ook om sy interne ontbinding as gevolg van 
die gemis aan 'n gemeenskaps-sin en die gebrek 
aan waardering van die persoonlikheid teen te 
gaan, moet die Kerk nou teen die Kommunisme 
stelling inneem met die prediking en die be-oefening 
van die waaragtige gemeenskap, die gemeenskap 
van die heiliges. Die Christen moet opgevoed word 
om te wees 'n persoonlikheid en om die persoonlik- 
heid te waardeer ... Hy moet leer wat dit beteken 
om deur God in sy Woord aangespreek te word as 
'n volwaardige ,,jy” en hy moet waardering kry vir 
dit wat Hy in Christus het, namelik dat hy as 
persoon die persoonlike God in die gebed kan aan- 
spreek as ,,U”. Dit is persoonlikheid en dit is ge- 
meenskap. 

Die Kommunisme wat die gemeenskap verander 
in massa en die persoonlikheid vernietig, die mens 
,ontmens'”, kan die Kerk wel skaad maar nie ver- 
nietig nie.. Maar die krisis vir die Kerk lê in die 
agteruitgang van die gemeenskaps-sin by sy lid- 
mate. Sonder daardie gemeenskaps-sin is sy viering 
van die Heilige Avondmaal 'n blote formaliteit en 
is sy gemeentes genootskappe van eie-belang. Daar- 
sonder verloor die Kerk 'sy benaming as ,,Alge- 
mene Christelike Kerk.” 

Dit is dringende plig vir ons Kerk dat hy sal 
besin oor sy beoefening van die gemeenskap want 
as dit vergaan, vergaan die Kerk. En daar is tal- 
lose simptome dat ,,die gemeenskap van die hei- 
liges” by ons reeds besig is om te verword tot `n 
formele en gedagtelose verklaring en nie 'n belyde- 
nis van die hart nie. Op grond van sy belydenis 
van die gemeenskap, poog die Kerk byvoorbeeld al 
die afgelope tien-tal jare om 'n hulp-behoewende 
gemeentefonds op te rig. Die welslae daarvan sou 
van onskatbare waarde wees vir die uitbreiding van 
die Kerk. ,Dra mekaar se laste” is met pauliniese 
erns aan die gemeentes van die Kerk gesê, maar die 
antwoord, het, op uitsonderinge na en danksy die 
gemis aan 'n gemeenskaps-sin, dusver nog uitgebly. 
Gemeentelike selfsug is 'n simptoom van die ont- 
bindingsproses ten opsigte van die gemeenskap, 
binne die Kerk. Netso gedagteloos en formeel is 
dikwels ons lidmaatskap van die Kerk. Ons word 
lidmate dog sonder om verder te besin oor die 
betekenis van ons lidmaatskap van die gemeenskap. 
Nalatigheid in die kerklike verpligtinge, hardhar- 
tigheid in die liefde-betoning en die barmhartigheid, 
ontrou in die gemeentelike samekomste, is in die 
lig van God's Woord en ons belydenis, soveel simp- 
tome van die verwording van die waardering van 
die gemeenskap by ons lidmate. 

Die Kerk moet positief optree teen die vernie- 
tiging van die persoonlikheid en die omskepping van 
die gemeenskap tot 'n massa deur die Kommu- 
nisme; hy moet aanhoudend en met oortuiging sy 
prediking daarteen rig, maar hy moet sy eie huis 
in orde bring deur sy lidmate op te voed om per- 
soonlikhede te wees, die persoonlikheid te respek- 
teer en opreg te voldoen aan die eise van sy bely-. 
denis en sy wese as 'n ,gemeenskap van die 
heiliges.” 

A. $. GEYSER. 

My Besoek aan Holland 


Die Wêreldraad van Kerke. 


Die vergaderinge van die Wêreldraad van 
Kerke is gehou in die groot, ruime en doelmatige 
Konsertgebou. Dit is hoofsaaklik bedogl vir musiek- 
uitvoerings. Daarvoor dien die groot verhoog wat 
plek het, nie net vir die pragtige enorme orrel nie, 
maar ook sitplek vir heelwat meer as 100 (na skat- 
ting) deelnemers van 'n konsert. Bo aan die mure 
staan met groot goue letters geskilder die name 
van die grootste en mees beroemde musici van 
die wêreld, soos bv. Beethoven, Bach, Handel, 
Chopin, Mozart ens. Die Konsertgebou het ook 
nog 'n hele aantal kleiner sale en vertrekke wat 
deur kleiner komitees, die pers ens. gebruik is. 

Die wat nie goed ingelig was nie het seker 
verwag dat met die vergaderings 'n Babelse 
spraakverwarring sou heers, want deur die baie 
afgevaardigdes is byna alle tale van die wêreld 
gepraat. Hulle was miskien bekommerd hoe die 
afgevaardigdes hulleself, die een aan die ander, 
verstaanbaar sal maak. So 'n moeilikheid het 
daar heeltemal nie bestaan nie. Dieselfde reëling is 
getref wat geld vir die vergaderings van die Ver- 
enigde Volke, die sogenaamde V.V. Op die verhoog 
het gestaan, wat gelyk het na drie telefoonhuisies. 
Alleen drie tale is op die Assemblee (byeenkoms) 
gebruik en erken, naamlik: Engels Frans en 
Duits, omdat feitlik alle ontwikkelde mense een of 
meer van die drie tale magtig is. Met die groot 
vergaderings waar alle afgevaardigdes teenwoordig 
was, moes elke spreker op die verhoog voor 'n paar 
mikrofone plek neem. Elke afgevaardigde het `n 
koptelefoon gekry wat, met 'n leertoutjie om die 
nek van die persoon, verbind is met 'n instrumentjie 
wat voor op die bors hang. Daarop is 'n klein 
pennetjie wat geskuif kan word. Word die toe- 
spraak sê nou maar in Frans gehou en die luiste- 
raar verstaan dit nie, dan verskuif hy die pennetjie 
na Engels of as hy dit nie verstaan nie, na Duits 
en dan hoor hy die toespraak wat deur 'n tolk in 
een van die ,,telefoonhuisies” vertaal word. Die 
toestel kan net soos 'n radio harder of sagter 
gestel word. Omdat veral Amerika en tot 'n min- 
dere mate Engeland en die Engelse dominiums so 
goed verteenwoordig was en omdat die geleerdes 
van, na dit skyn, die hele wêreld Engels kan spreek, 
is hoofsaaklik van Engels gebruik gemaak en was 
die toesprake gevolglik vir die S.A. afgevaardigdes 
maklik om te volg. 


Merkwaardige Figure. 


Een van die mense wat miskien die meeste tot 
die stigting van die Wêreldraad van Kerke byge- 
dra het, maar wat die tot standkoming nie beleef 
het nie, was die Sweedse Teoloog: Nathan Sëéder- 
blom. Sedert 1914 het hy hom al besig gehou met. 
kerklike vredesarbeid. Na die eerste wêreldoorlog 
het hy hom ten taak gestel om die kerke van die 
ganse aarde wakker te roep tot berou en boete en 
hernude diens aan God en die mense Waar 


dogma's die kerke verdeel hou, het Sêéderblom as. 


sy oortuiging gestel: die leer verdeel, die diens 
verenig. Voor die optrede van Sêéderblom was al 
die werk van die christelike vredesarbeid deur indi- 
viduele werkers gedoen. Sy standpunt was dat 


mar, di 


dit die werk van die kerke was en dat dit deur die 
kerke gesamentlik gedoen moes word. Die on- 
moontlike het eindelik tog moontlik geword. In 
1925 het die eerste oekumeniese vergadering in 
Stockholm, Swede, saamgekom. Uit hierdie en 
ander samekomste wat later in ander lande gehou 
is het die Wêreldraad van Kerke ontstaan. Sëder- 
blom is in 1931 oorlede. Sy eggenote wat op die 
vergadering teenwoordig was is egter gespaar ge- 
bly om sy droom in vervulling te sien gaan. 


John R. Mott. 


Van die ou garde wat die aanvoerwerk tot die 
stigting van die Wêreldraad van Kerke gedoen het, 
was alleen nog aanwesig die bekende Amerikaner, 
John R. Mott. Sy hoë ouderdom het hom nie weer- 
hou (hy is al 83 jaar) om die lang reis van Amerika 
te onderneem nie en om die vergaderinge almal by 
te woon. Hy het al meer as 100 keer die Atlantiese 
Oseaan oorgesteek. Hy is oud en tog in sommige 
opsigte is hy nog jonk. Onder sy groot wenkbroue 
blink twee lewendige oë. Hy is nog So regop Soos 
'n kers. Saam met vier ander was die leiding van 
die vergadering aan hom toevertrou. Die eer het 
hom te beurt geval om as die eerste ere-president 
gekies te word. 


Dr. Geoffrey Fisher, Aartsbiskop van Kantelberg. 


Hy is as Aartsbiskop die opvolger van die 
bekende Dr. William 'Temple wat net soos Sêder- 
blom veel gedoen het wat tot die stigting van die 
Wêreldraad van Kerke gelei het, maar wat die 
stigting self nie beleef het nie. Dr. Fisher is die 
hoof van die Kerk van Engeland en al haar suster- 
kerke in die hele wêreld. Hy was 'n baie gewilde 
Voorsitter wat weet hoe om leiding te gee en om 
af en toe 'n gepaste grappie te maak. Sy vriende- 
likheid en sy onmisbare pyp is twee van sy ken- 
merke. Hy kan egter ook skerp wees. 'Toe 'n 
gryse afgevaardigde van sy eie kerk sy stem verhef 
het teen die samewerking van die Kerk van Enge- 
land met die Wêreldraad van Kerke het hy vir 
enkele oomblikke beide sy vriendelikheid en sy pyp 
verloor! 


Dr. Erling Eidem, Aartsbiskop van Upsala. 


Hy het in 1931 dr. Séderblom opgevolg as hoof, 
van die Sweedse Kerk. Hy is soos die ander 
voorsitters al taamlik oud nl. 68. Hy het 
meegewerk aan die nuwe vertaling van die Sweedse 
Bybel en was in 1946-47 Voorsitter van die Wêreld- 
konvensie van Lutherse Kerke. Hy is 'n Nuwe 
Testamentiese 'Teoloog wat hom spesiaal toegelê 
het op die studie van die leerstellings van die 
Apostel Paulus. 


Dr. Marc Boegner. 


Hy is Hervormde predikant in Parys en 
President van die Protestantse Federasie in Frank- 
ryk. Hoewel hy al 67 somers agter die rug het, 
is hy nog vol lewe en werklus. Alleen sy grys hare 
verraai sy hoë ouderdom. Hy het my voortdurend 
laat dink aan wyle ds. L. E. Brandt, veral sy groot 
regop gestalte en fyn besnede gelaatstrekke. Hy 
het 'n belangrike rol gespeel in die vereniging van 
die verskillende Hervormde Kerke wat in 1988 
plaasgevind het. 

Prof. Karl Barth van Basel, Switserland. 


Bien van die merkwaardigste persone was on- 
getwyfeld Karl Barth. Ook in Amsterdam het 
dit geblyk dat hy 'n besonder oorspronklike en 
verrassende denker is. lemand het hom en sy 
kollega, Prof. Emil Brunner van Zurich wat ook 
ter vergadering was, die grootste teoloë van ons 
tyd genoem. Hy het veel geskryf en oor hom is 
veel geskryf. Prof. van Niftrik het 'n boek oor 
hom geskryf met die titel: ,,Ben Beroerder van 
Israel", die naam wat Koning Achab aan die pro- 
feet Elia gegee het. In Kerk en Teologie was hy 
nog steeds die groot rusversteurder, die ,,canis 
Domini”, ,die waghond van die Here” wat dadelik 
blaf as hy onraad in Kerk of Teologie bemerk. Vir 
baie was dit 'n groot verrassing toe dit bekend 
geword het dat Barth na Amsterdam kom, want 
aan die oekumeniese beweging het hy nie mee- 
gedoen nie. Op 'n vergadering van die Switserse 
delegasie na Amsterdam is aan hom die vraag ge- 
stel: ,,Wat gaan u in Amsterdam doen?” Sy ant- 
woord was: ,Ach meine Herren, sie wissen doch, 
ich liebe den Skandal!” (Ach my here, u weet tog 
ek hou van 'n skandaal.) Hoewel baie afgevaar- 
digdes op leerstelling gebied van hom verskil het, 
is tog graag na hom geluister. Sy beskeidenheid 
het menigeen opgeval. 


Prof. Josef Hromadka van Praag. 


Hy is verbonde aan die Johannes Huss Univer- 
siteit te Praag in Tjeggo-Slowakye. Sy toespraak 
het die indruk gewek dat hy geneig is om die 
Kommunisme meer te sien na wat dit in sy oor- 
sprong beoog het, dan na wat dit in praktyk is; 
dat hy hom ten dele daarmee versoen het. Hy 
het dan ook heelwat teenkanting ondervind. Dit 
het duidelik geblyk dat hy baie versigtig was in 
wat hy sê en dat hy nie kon sê wat hy wou nie. 


Dr. Martin Niemoller. 


Hy was die simbool van die kerklike verset teen 
die Hitler-regime, 'n onverskrokke leier. Hy is 
reeds op 1 Julie 1937 gearresteer en het agt jaar 
in die gevangenis deur gebring, waarvan vyf in 
eensame opsluiting. Die smart het diep spore op 
sy gelaat nagelaat. Die vonkel in sy blou oë het 
egter behoue gebly, nieteenstaande alles wat hy 
verduur het. Hy is nou die leier van die Evangeliese 
Kerk van Duitsland. Die grondtoon van sy bood- 
skap waarop hy veel klem gelê het, was belydenis 
van sonde. 

John Foster Dulles. 

Onder die leke wat op die vergadering was het 
hierdie bekende Amerikaner die meeste aandag ge- 
trek. Die radio en die koerante het dikwels vertel 
dat as die Republikeinse Party die verkiesing in 
Amerika sou win hy die Minister van Buitelandse 
Sake .sou word. Hy is 'n diplomaat en Sakeman. 
In voorkoms en optrede is hy uit en uit Amerikaner. 
'n Simpatieke persoonlikheid. Hy het met nadruk 
verklaar hoe verkeerd dit is om geweld te gebruik 
om mense te oortuig dat geen geweld behoort ge- 
bruik te word nie. Die vergadering het sy in- 
stemming betuig met sy uitroep dat God sy Seun 
gegee het nie slegs vir die Weste maar ook vir die 
Ooste. 

Ds. T. F. J. DREYER. 
Heidelberg, Tvl. - 
(Word vervolg.) 


(P.S$.—Dit spyt my dat in een van die vorige 
artikels nie vermeld is dat ook ds. Erasmus van 
Ventersdorp in Utrecht gestudeer het. — T.F.J.D.) 


EX Aap 









VRAEBUS 


WAT VAN KOORSANG? 





Vraag: | 
Mevr. diaken J. C. Oosthuizen, van Fort 
Victoria, Suid-Rhodesië, vra of daar ook koorsang . 
in die Herv. Kerk bestaan en of dit ooreenkomstig 
die Kerkwet is. - 


Antwoord: 

Koorsang is vrywel onbekend in die Herv. 
Kerk. Alleen by uitsondering kom dit voor. So 
was daar enige jare gelede 'n koor in die gemeente 
van Potchefstroom, wat na die uitspreek van die 
seën aan die end van die aanddiens koorsang ge- 
lewer het. 

Die Kerkwet sê niks oor die saak nie en dit 
1ê ook nie op die weg van 'n Kerkwet om iets daar- 
oor te sê nie. Dit is immers 'n plaaslike aange- 
leentheid wat deur elke kerkraad self gereël word. 

Daar is nogal verskil oor die wenslikheid om 
koorsang met die eredienste toe te laat. Daar is 
mense wat ernstig daarteen beswaar maak, omdat 
hulle meen dat 'n koor die sang uit die gemeente 
neem en omdat dit vir hulle teveel die idee van 
'n konsert gee. As die koor na die erediens sou 
sing, dan sou natuurlik die eerste beswaar verval. 
Teenoor die tweede beswaar kan daarop gewys 
word dat beurtsang in die kerk wel 'n ou Her- 
vormde gebruik is, wat wel nie dikwels voorkom 
nie, maar tog al jare bestaan. Met beurtsang sing 
bv. die broeders sê nou die vierde vers van Gesang 
84, die susters die sesde en die hele gemeente saam 
die laaste vers. . 

In die gemeente Potchefstroom waar een keer 
per jaar met die jaarlikse aftrede van die helfte 
van die kerkraad 'n groot span brs. in hulle ampte 
tegelyk bevestig word, daar word by die bevesti- 
ging dan ook beurtsang gesing. Die gemeente 
sonder die ampsdraers voor die kansel sing dan 
uit Ps. 134 verse 1 en 2 die kerkraad toe en daarna 
antwoord alleen die ampsdraers met vers 3. So 
is dit ook bedoel in die betrokke psalm. Slaan 
maar u psalmboek na. Die eerste twee verse is 
bedoel om deur die volk gesing te word en die derde 
vers deur die priesters of om dit in nuwe testa- 
mentiese terme te stel: deur die gemeente en deur 
die ampsdraers. Dit is 'n aangename afwisseling 
met die gebruiklike seënbede: ,,Laat, Heer, u seën 
op hul daal” ens. en dit verhoog die bevestiging- 
plegtigheid. j 

Nou sou geargumenteer kan word: as beurt- 
sang toelaatbaar is, waarom koorsang dan nie? 
Prinsipieel is daar geen wesenlike verskil tussen 
die twee nie. Daarby kom dat dit 'n bybelse ge- 
bruik is, soos Ps. 1384 reeds aantoon, waar die volk 
en die priester afwisselend by beurtsang sing. Vgl. 
verder Ex. 32:18. 

Ook koorsang is nie vreemd aan die ou Is- 
raelitiese erediens nie, Neh. 12:31, 38, 40. Koning 
Dawid het dit ingevoer toe hy sangersgelde met 
sangafdelings ingestel het. Daar was 24 sang- 
afdelings wat elk uit 12 lede bestaan het. Asaf, 
die oppersangmeester van Dawid, sowel as sy vier 
seuns was almal voorgangers en leiers van sang- 
afdelings. 1 Kron. 6:31-47; 15:17-21. In Neh. 12:8 
word ons meegedeel wie oor die kore aangestel was 
en in vers 9 word die name van koorsangers ge- . 
noem. In die kore was daar bv. mense wat sopraan. 

stemme (vers 21) word genoem. 

Vir die oorbring van die ark na Jerusalem 
het Dawid spesiaal 'n psalm gedig 1 Kron. 16:7-36. 
Hierdie psalm is ,,toe vir die eerste maal” gesing. 
Dawid het dit aan Asaf en sy broers opgedra om 
te sing. Dit wil sê dat dit as koorsang gesing is, 
begelei deur musiekinstrumente, harpe, siters en 
simbale 1 Kron. 15:16. Op die koorsang het die 
volk dan singend geantwoord met Amen! en Prys 
die Here! (vers 86). 

Die vrome Israeliet het om sy God te verheer- 
lik nie alleen allerhande musiekinstrumente, waar- 
onder ook snarespel, fluit en basuine, gebruik nie, 
nie alleen beurtsang en koorsang gehad nie, maar 
het ,,alles wat asem het” daartoe opgeroep, ja selfs 
son, maan en sterre, hemel en aarde, allerhande 
soorte diere, berge en heuwels, bome, vuur en 
wind, alles is opgeroep om die Naam van die Here 
te loof. (Ps. 148 en 150). Want sy Naam alleen 
is hoog. Sy majesteit is oor aarde en hemel! 

Sal ons dan die lofsange tot sy eer beperk? 
JOH. DREYER. 


Ring van Potchefstroom 


(Verslag van Ringsvergadering.) 


Die jaarlikse vergadering van die Ring van 
Potchefstroom is vanjaar gehou in die Hervormde 
kerkgebou te Bloemhof op 238 April en volgende 
dae. Die vergadering is geopen op Saterdag om 
11 vm. Oor die naweek het die afgevaardigdes 
saam met die gemeente van Bloemhof die heilige 
nagmaal gevier. Maandagmêre het die Ringsver- 
gadering met die werksaamhede voortgegaan. 

Die Ring van Potchefstroom sluit tans 22 ge- 
meentes in, wat bearbei word deur 12 predikante. 
Daar is in die Ring nog 5 vakante gemeentes. 
Volgens die Jaarverslae is daar tans 17008 siele 
en 9,024 lede in die gemeentes van die Ring. Die 
Vergadering het aandag gegee aan die moontlik- 
heid van afstigting van die groot gemeentes, en 
het die wenslikheid uitgespreek dat gemeentes met 
'n ledetal van oor 'n duisend behoort af te stig, 
met die oog op intensiewer bearbeiding. Uit die 
Jaarverslae blyk verder dat die finansiële toestand 
van die gemeentes gesond is. 'Teenoor kerkeien- 
domme ter waarde van £115,000 en bankkrediete van 
£12,000 staan 'n skuld van slegs £8,000. 

As lede van die Ringskommissie is die volgende 
persone gekies: Voorsitter, ds. J. G. M. Dreyer; as 
vise-voorsitter, ds. G. W. Venter; as scriba, ds. A. 
Ras en as vice-scriba ds. $S. G. van Rensburg, en 
verder 3 ouderlinglede t.w. oudll. J. W. du Preez, 
L. Fouche en P. Smit. 

Saterdagaand om 'T7 uur het die HoogEerw. 
Voors. ds. Joh. Dreyer, die openingswoord gespreek 
na aanleiding van Joh. 20 vs. 13. 

'n Hartlike gees en 'n wakkere belangstelling 
het die vergadering van begin tot end gekenmerk. 
Uit die verslae van die verskillende kommissies 


wat moes rapporteer oor die boeke van gemeentes 


en oor die jaarverslae, blyk dit dat daar steeds 
vordering is in die administratiewe sake van ge- 
meentes, en die hou van gemeentelike boeke en 
registers. In 'n paar gevalle was daar nalatigheid 
in die hou van registers; in sulke gevalle is die 
registers na gemeentes terugverwys om in orde 
gebring te word. 

Besondere aandag is gegee aan die godsdiens- 


tige bearbeiding van die kinders van ons kerk, 


od 

na aanleiding van 'n deeglike en hoogs belangrike 
Sondagskoolrapport wat deur ds. J. W. Venter, die 
Voorsitter van die Kommissie vir Jeugwerk aan die 
Vergadering voorgelê is. Tn hierdie verband is 
deur die Vergadering o.a. die volgende besluite 
geneem :— 

(a) Daar ons Onderwys taamlik neutraal staan 
teenoor die godsdiens en die godsdiensonderwys, 
voel die kerk dit as sy roeping en plig, om sig te 
beywer vir die verchristeliking van ons onderwys. 
(b) Die Ringsvergadering spreek die wenslikheid 
uit dat die Onderwyskommissie van ons kerk saam. 
met die Onderwyskommissies van die Susterkerke 
tans weer met die Owerheid moet onderhandel oor 
beter godsdiensonderwys op skole. (c) Van die 
Ringsvergadering sal 'n herderlike brief uitgaan 
na die kerkrade en gemeentes, om by ons ouers 
aan te dring op die nakom van die doopbelofte, nl. 
dat die ouers met toewyding en getrouheid hulle 
kinders sal onderrig in die leer van die Saligheid. 
(d) Die Ringsvergadering wil dit sterk aanbeveel 
dat kinders en jong mense sal deelneem aan die 
Bybelkenniseksamens, as één van die middels om 
die kennis van die Bybel te vermeerder. (e) Verder 
versoek die Vergadering die Kommissie vir Jeug- 
werk om die seëls en sterre van die Sondagskool- 
diplomas te vervang met portrette en afdrukke van 
historiese waarde, en en wat beter pas by ons 
kerk. (f) Daar moet toegesien word dat met die 
Kersfeesvieringe, met Kersboom en geskenke vir 
die kinders, die aandag van die kinders nie afge- 
trek word van die Christuskind en gevestig word 
op die onding van 'n ou Krismisvader nie. 

Na aanleiding van 'n beskrywingspunt oor die 
epidemie van Baberwedstryde het die Ringsverga- 
dering sy afkeuring uitgespreek oor die hou van 
Barberwedstryde soos dit nou skynbaar algemeen 
posgevat het, en op groot skaal Sabbatsontheili- 
ging meebring. Die wedstryde het so 'n karakter 
aangeneem dat selfs hengelvereniginge hulle be- 
sware hierteen geboekstaaf het. Die Ringsvergade- 
ring het met waardering kennis geneem dat die 
HoogEerw. Algemene Kommissie reeds in hierdie 
saak opgetree het. Ook sal in die herderlike brief 
wat na die gemeentes gaan die lede van ons kerk 
gewaarsku word. Verder is besluit dat die Rings- 
kommissie oor hierdie saak 'n brief sal rig aan die 
Administrateur van Transvaal. 

Die volgende vergadering van hierdie Ring sal 
D.V. te Parys gehou word. 

Die leraar van Bloemhof en sy gade, ds. en 
mevr. van Schalkwyk, die kerkraad en gemeente, 
word hartlik bedank vir die hartlikheid en gasvry- 
heid waarmee die Ringsvergadering ontvang is en 
die afgevaardigdes gehuisves en versorg is. Hart- 
like dank vir die ywerige susters wat by die kerk 
die verversinge verskaf het. 

S. P. VAN RENSBURG, 
(Vise-Scriba), 
Ring van Potchefstroom. 





BLADVULLING 


'n Vader het die droewige berig gekry dat sy 
seun in 'n treinongeluk die lewe ingeskiet het. Sy 
predikant het hom besoek. . In sy wanhoop vra 
hy bitter: ,,Waar was God toe my seun gedood is?” 

In hierdie spannende oomblik het die predikant 
die regte ingewing vir die regte antwoord gekry 
en gesê: ,God, my goeie vriend, was daar waar Hy 
ook was toe sy eie Seun gedood is.” 

Ongeloof en Dwaling 


Daar word teenswoordig deur 'n deel van die 
openbare pers heftig beswaar gemaak teen die 
beklemtoning van die feit dat ons onderwys op 
christelike grondslag moet rus. 'n Mens sou amper 
die indruk ontvang dat alles wat christelik is uit 
die bose moet wees en daarom angsvallig vermy 
behoort te word. Die doel van dié kringe wat so 
ernstig beswaar teen christelike onderwys aan- 
teken, is blykbaar om alle onderwys van die gods- 
dienstige beginsel los te maak. 2 

Ek wil nie nou nader op die felle propaganda 
ten gunste van die skeiding van onderwys en gods- 
diens as sodanig ingaan nie, maar wil net daarop 
wys dat ons ook hierin 'n teken van die tye moet 
sien wat ons as gelowige Christene tot vernude 
waaksaamheid en daadkrag moet aanspoor. Hier- 
die genoemde ywer teen onderwys op christelike 
grondslag is maar een van die openbaringe van 
die algemene en groeiende vyandskap teen God en 
sy Gesalfde. 

Ons lewe onder ernstiger omstandighede as wat 
algemeen besef word. As daar ooit 'n tyd was 
waarin dit ons roeping was om onvermoeid te stry 
vir die behoud van die allerheiligste geloof wat aan 
ons oorgelewer is, is dit nou. Onder allerlei skoon- 
klinkende wagwoorde word listige en venynige aan- 
valle op die grondslae van ons christelike geloof 
geloods. Ons is, soos trouens ons mere-Christene 
uit alle eeue, in 'n meedoënlose worstelstryd ge- 
wikkel, nie alleen elkeen van ons afsonderlik nie, 
maar almal gesamenlik. Dis 'n gemeenskaplike 
worstelstryd. Die heilige Skrif verseker ons dat 
hoe nader die einde van die huidige bedeling kom 
hoe meer sal ook die vyandskap teen God en sy 
Gesalfde toeneem. 

Wat my egter in hierdie verband die meeste 
verontrus, is nie die feit dat ons christelike geloof 
steeds genadeloser aangeval word nie, maar wel 
dat talle van Christene houtgerus en traak-nie- 
agtig voortlewe, asof die owerste van die ryk van 
die duisternis 'n wapenstilstand geproklameer het! 
Ons sien ten minste so selde in die praktyk van 
die lewe die openbaring van 'n besielde en doel- 
bewuste ywer vir die behoud van wat vir ons bo 
alles dierbaar behoort te wees. Dit kan moeilik 
weerspreek word, dat baie Christene die uitlewing 
van hulle belydenis en die handhawing van hulle 
christelike oortuiging hoe langer hoe meer terug- 
dring na die Sondag toe; hulle het geen beswaar 
daarteen om gedurende die owerige dae van die 
week vriendskaplik gearmd te loop met diegene 
wat nie met hulle een gemeenskaplike geloofsoor- 
tuiging deel nie; met ander woorde, terwyl hulle 
Sondae nog wel die roeping, naamlik dat die ge- 
lowige volk van die Here 'n afgesonderde volk moet 
wees, erken, is hulle owerigens nie alleen in die 
wêreld nie, maar ook van die wêreld. 

Een van die misleidende wagwoorde waaronder 
die stryd teen ons christelike beginsels gevoer 
word, is dat ons verdraagsaam teenoor anders- 
denkendes moet wees, en dan word daar nog na- 
druk daarop gelê dat dit 'n christelike deug is. 
Op die eerste gesig -lyk dit dan ook baie mooi, 
maar daarin skuil juis die gevaar, want onder 'n 
valse en skuldige verdraagsaamheid kan ons mak- 
lik prysgee wat moeisaam verwerf is en nie sommer 
weer teruggewin kan word nie. Ons moet dan ook 
bedagsaam wees en oppas vir die bekoring van die 


liberalistiese leuse van verdraagsaamheid. Waar 
dit beginsels raak, is dit sonde om verdraagsaam 
te wees. Dink maar aan die ernstige waarskuwing 
van die apostel teen die saamtrek in dieselfde juk 
met ongelowiges, 2 Kor. 6:14-18. 

Dis intussen baie opmerklik, dat dieselfde 
liberale geeste wat voortdurend aan ons die plig 
van verdraagsaamheid voorhou, hierdie deug self 
nie beoefen nie, maar inteendeel uiters onverdraag- 
saam teenoor die Christen is en aan die Christen 
alle regte en voorregte as dit daarop aankom be- 
twis. Godsdiensonderwys op skole byvoorbeeld 
moet tot die minimum verminder word, en in hoër 
onderwysinrigtings moet dosente in hulle onderrig 
teenoor die christelike godsdiens neutraal staan — 
asof soiets in die praktyk ooit verwesenlik kan 
woord! Kortom, die verdraagsame liberalis gee 
aan die gelowige Christen geen duimbreed toe nie. 

Ons tyd kenmerk hom ook deur 'n toeneming 
van sektariese beweginge. Dit verwonder ons 
intussen nie, want die Heilige Skrif leer ons dat 
dit inderdaad so sal wees; hoe meer die eindtyd 
nader hoe meer sal ook die geroep weerklink: 
,Hier is die Christus!” ,,Daar is die Christus!” 
Baie sal hierdeur verlei word. Maar ondertussen 
is dit nou so ontstellend om te sien hoe verdraag- 
saam ons ook ten opsigte van mense geword het 
wat die Evangelie van Christus verdraai. Is ons 
dan nie meer oortuig van die waaragtigheid van 
die geloof wat aan ons oorgelewer is nie? Is dan 
alle geloof per slot van rekening dan maar ewe 
goed of sleg? Die apostel Paulus het nie so gedink 
nie. Hy sê in sy brief aan die Galate, waarin hy 
juis kragtig opkom vir die bewaring van die sui- 
werheid van die leer: ,Al sou ons of 'n engel uit 
die hemel julle 'n evangelie verkondig in stryd met 
die wat ons julle verkondig het, laat hom 'n ver- 
vloeking wees! Soos ons vantevore gesê het, sê 
ek nou ook weer: As iemand julle 'n evangelie 
verkondig in stryd met die wat julle ontvang het, 
laat hom 'n vervloeking wees!” Gal. 1:8, 9. Ook 
Johannes, die apostel van die liefde, druk hom baie 
sterk uit as hy ten opsigte van mense wat 'n 
vreemde leer verkondig sê, dat ons hulle nie in die 
huis moet ontvang nie en nie groet nie, want 
anders het ons gemeenskap aan hulle bose werke, 
dit wil sê aan die ondermyning van die gemeente 
deur hulle dwaalleringe, 2 Joh. vs. 9-11. Dis hieruit 
duidelik dat beginsels bo persone gestel moet word. 

Wat staan ons nou te doen? Niks meer of 
minder nie as om in die praktyk van die lewe ons 
christelike beginsels te beoefen en te handhaaf; 
ons moet vir ons christelike oortuiging ruiterlik 
uitkom en dit verdedig; in een woord, in die stryd 
teen die ongeloof en die dwaling moet ons nie. 
verslap nie, nie maar net defensief optree nie, maar 
ook aanvallend, en so telkens nuwe terrein vir 
Christus verower. Ons moet ons kinders ook so 
in die tug en vermaning van die Here opvoed, Ef. 
6:4, dat hulle, wanneer hulle groot word en leiding 
moet neem, koersvas sal wees. 

Ongetwyfeld sal ons daardeur ons gehaat 
maak, Joh. 15:18-20, maar die guns van God is 
verkiesliker as dié van mense. Miskenning, hoon, 
veragting, agteruitsetting, en so meer, is deel van 
die onafwysbare kruis wat die volgelinge van Jesus 
in die wêreld moet dra. Dis 'n bewys van inge- 
sonke geloof en afgekoelde liefde dat so baie 


` 











20 Mei 1949 T - 


belyders van die Naam van die Here hierdie kruis 
probeer ontwyk. 

Ten slotte wil ek opmerk, dat ek in bostaande 
nagelaat het om my aantyging van verslapping in 
die stryd teen ongeloof en dwaling met voorbeelde 
uit die praktyk op te helder, en wel omdat dit my 
bedoeling was om tot nadenke te prikkel. As voor- 
beelde tog verlang word, kan ek in verband met 
die eerste deel van my stukkie byvoorbeeld verwys 
enersyds na die treurige toestand van die gods- 
diensonderwys op baie van ons skole waar daar 

Eurépa 


het ongeveer 202 miljoen Rooms Katolieke, 
114 miljoen Protestante en 128 miljoen Ortodokse. 


Transvaal: 


Volgens dr. Albertyn in Die Kerkbode is die 
570,000 lidmate van die Ned. Geref. Kerk onder- 
verdeel in 556 gemeentes, gemiddeld ongeveer 
1,000 lidmate per gemeente. ,,Dit is presies twee 
maal soveel as wat deur die onlangse Stadsonder- 
soek aanbeveel is”, so skryf hy. 

Van die 556 gemeentes is daar 105 met min- 
der as 500 lede elk. Hulle tel gemiddeld slegs 
380 lede elk. Hy noem hulle ,,florerende klein ge- 
meentes.” 


' Nadat dr. C. J. H. de Wet, tevore professor 
te Potchefstroom bydie Teologiese Skool van die 
Geref. Kerk, ,,colloguium”' doctum” (— 'n geleer- 
de gesprek) afgelê het voor die Kommissie Eksa- 
minatore van die Ned. Herv. of Geref. Kerk, en hy 
'n skriftelike verklaring onderteken het” waarin 
sy standpunt i.v.m. bepaalde leerstukke waaroor 
daar verskil tussen hom en die Geref. Kerk ont- 
staan het, duidelik gestel word, is hy toegelaat tot 
die evangeliebediening in die Ned. Herv. of Geref. 
Kerk en beroepbaar verklaar in die Gefedereerde 
Ned. Geref. Kerke van SA. 


Bulgarye: 


Tn hierdie Balkanland het daar 'n nuwe wets- 
ontwerp gekom om ,,die Kanonieke suiwerheid van 
die Bulgaardse Kerke te waarborg.” Die wet ver- 
bied aan alle kerke en sektes, wat hulle hoof- 
setel in ander lande het om ook in Bulgarye kerke 
in stand te hou. Waar sulke godsdienstige ge- 
meentes reeds in Bulgarye bestaan, moet hulle 
hul werksaamhede staak vier weke nadat die 
ontwerp wet geword het. Hulle besittings sal 
teen behoorlike vergoeding deur die staat oorge- 
neem word. 

As 'n predikant van een of ander kerk die 
Kanonieke betrekkings met kerklike instellinge in 


die buiteland wens voort te sit of steun van hulle. 
wens te ontvang of van ander bronne buite Bul-` 


garye, dan moet hy van te vore toestemming kry 
van die Bulgaarse Minister van Buitelandse sake. 
Kerklike ampte kan alleen waargeneem word 


deur dié burgers, wat hulle burgerregte nie ver- 


loor het nie en wat dus betroubaar blyk te wees. 

Die Ortodokse Kerk, waartoe die meerderheid 
van die Bulgare behoort, word die tradisionele 
Kerk van die Bulgaarse volk genoem, aangesien 

met hierdie onderwerp geen erns gemaak word nie, 
en andersyds na die botte onverskillighied van 
Christenouers wat Gods water maar oor Gods akker 
laat loop, ondanks hulle dure doopbelofte. In ver- 
band met die tweede gedeelte van my artikeltjie 
kan ek herinner aan die nonchalance ten opsigte 
van die Roomse gevaar, en aan die laakbare ver- 
draagsaamheid teenoor die Skrifverdraaiing van 
sektemense wat daarmee ons allerheiligste geloof 
ondermyn. 
D.F.E. 

hierdie Kerk ,in struktuur en in geestelike hou- 
ding 'n demokratiese nasionale Kerk is.” 


Finland: 


As gevolg van die ontsettende lyding wat die 
Finse volk die laaste jare moes verduur, is daar 
'n opvallende terugkeer na die Kerk. Volgens die 
Finse biskop Culin is so goed as die hele Finse 


volk deur God aangegryp. Die deure staan prak- 


ties in alle kringe van die bevolking vir die Bvan- 
gelie oop. Die manne van die Kerk het nou 
orals toegang: in handelskringe en bedrywe, ja 
selfs in kommunistiese kringe. Die grootste pro- 
bleem is om genoeg arbeiders te kry om in te 
gaan met die evangelie in al die oopstaande 
deure. 


Ook die Finse Kerk het besluit dat die huwelik 
van geskeie persone nie kerklik ingeseën mag word 
nie. Hierdie besluit het in verskillende blaaie hef- 
tige teenstand uitgelok. 


Duitsland: 


Biskop Dibelius het onlangs in 'n rede in 
Hamburg gesê dat in die hele wêreld 'n ge- 
vaarlike ontwikkeling van die totalitêre staat 
merkbaar is, wat geen spesifieke Duitse verskyn- 
sel is nie. Die ruines en die puinhope van die 
laaste oorlog ontmasker die pogings van die mo- 
derne staat na selfverdediging. Hierdie pogings 
is sogenaamd om die welvaart te bevorder, maar 
in werklikheid het hulle die trou en die geloof ge- 
breek, en die leuen in die politieke propaganda 
tot prinsipe verhef .... Die Nuwe Testament ken 
die owerheid volgens Rom. 18 as die staat wat 
onder die tug leef, maar in Openbaring noem. die 
Nuwe Testament hom ,,die bees uit die afgrond.” 
Die staat sal altyd nodig wees ter bewaring van 
die orde, maar die invloed van die staat moet 
op bepaalde terreine van die lewe agterweë bly. 


Presbiteriaanse Kerk van SA. 


Hierdie Skotse Kerk in Suid-Afrika het einde- 
lik verlede jaar daartoe oorgegaan om hulle eie 
toekomstige predikante op te lei. Dit beskied in 
samewerking met die Metodiste, die Kongrega- 
tionaliste en die Anglikaanse Kerk van Suid-Afrika. 
Die opleiding vind plaas aan die Rhodes Universi- 
teitskollege te Grahamstad. 

Om die tekort aan te vul is verlede jaar deur 
die Presbiteriaanse Kerk ses predikante uit Skot- 
land ontvang, drie uit Ierland en twee uit Wallis. 


JOH. DREYER.. 

GEMEENTELIKE BERIGTE — 


Villieria, Pretoria: 


Die gemeente van “Villieria het die voorreg 
gehad om gedurende die naweek van 29 en 30 April 
1949 hulle eerste pastoriepaar in hulle midde te 
verwelkom, nl. ds. en mevr. W, van Bergen, vroeër 
van Bethal. 

Die pastoriepaar is Vrydagaand, 29 April, op 'n 
baie gesellige funksie onthaal, wat baie goed van 
stapel geloop het. 

As sprekers het opgetree: 
meente, prof. dr. A. $S. Geyser. Algemene Kom- 
missie: ds. A. J. G. Oosthuizen. 'Teologiese Fakul- 
teit, prof. dr. $. P. Engelbrecht. Ring van Rusten- 
burg: ds. A. J. G. Oosthuizen. Ander gemeentes 
van die Hervormde Kerk: ds. Thomas Dreyer. Ned. 
Herv. of Geref. Kerk: ds. L. N. Botha. Gerefor- 
meerde Kerk: oudl. B. van 'Tonder. Gemeente 
Bethal: Oudl. D. B. P. Nortje. Die skole: mnr. C. 
J. F. C. Niemann. 

Die volgende adresse is aangebied namens: 
Kerkraad en Gemeente deur oudl. P. J. v. d. Schyff; 
sustersvereniging deur mevr. J. Lewis; Sondag- 


Namens: Die Ge- 


skole deur oudl. N. F. Steenkamp en 'n ruiker aan 


mevr. van Bergen deur Martie Swan. 

Ds. A. J. van Staden, konsulent van die ge- 
meente, het as seremoniemeester opgetree. 

Ds. W. van Bergen het baie gepas op al die 
toesprake geantwoord. 

Die gemeente van Villieria word gelukgewens 
met die baie goeie organisasie. 

Saterdagaand is ds. W. van Bergen deur prof. 
A. S. Geyser in teenwoordigheid van 'n goeie op- 
koms bevestig. 

Sondagmêre, 1 Mei 1949, het ds. W. van Bergen 
sy intreepreek gelewer. Die opkoms was baie 
goed, en die preek was boeiend en leersaam, en sal 
seker baie lank deur die gemeente onthou word. 

Hierdie, een van die jongste gemeentes van 
ons kerk, sal deur intensiewe bearbeiding ontwikkel 
tot een van die puik gemeentes van ons Kerk. Die 
deel van die stad waarin die gemeente geleë is, is 
een van die dele wat geweldig groei. 

Almal wat meegehelp het om hierdie gemeente 
te help opbou word baie hartlik bedank. 

Dank kom ook toe aan die goeie Herder, wat 
ons as in die holligheid van sy almagtige hand 
bewaar het. 

Mag die Heer sy seën op ons laat rus tot in 
lengte van dae. 

'N OUDERLING. 


Brixton (Mayfair-Wes): 


Besonder verblydend was dit om die netjiese 
kerkgebou van hoek tot kant vol kerkgangers te 
sien ten tye van die nagmaalsviering op die 8e en 
9e April, 11. 

Sowat dertig jong broeders en susters het be- 
lydenis .van die geloof afgelê, terwyl een van die 
susters ook terselfdertyd gedoop is. Dit was 
treffend om te sien dat byna almal wat belydenis 
gedoen het volgens ou gewoonte geklee was, die 
susters in wit en die broeders in swart en verder 
dat hulle op een vir een van die drie vrae, hardop 
ja” geantwoord het. Hierna het ons leraar, ds. 
$. P. Viljoen, wat al die dienste waargeneem het, 
hulle ernstig toegespreek na aanleiding van die 
teks: ,,Volg jy My”. 

In die daaropvolgende gemeente-vergadering 
het duidelik geblyk dat die gemeente se finansiële 


toestand besonder goed is en dat die weinig bou- . 
skuld wat daar nog oorbly binne afsienbare tyd 
heeltemal uitgewis sal wees. 

As blyk van waardering daarvoor dat hy nou 
kort na mekaar twee beroepe nie aangeneem het 
nie, het ds. Viljoen 'n nuwe toga ontvang, wat aan . 
hom oorhandig is deur oudl. Beukes, namens die 
kerkraad, Sondagskool en katkisante. Sy weleerw. 
het baie paslik sy dank uitgespreek. 

Ook met die nagmaalsdiens, toe nie minder 
as agt tafels moes bedien word, was die kerkgebou 
vol en so ook met die nabetragtingsdiens. 

Die dienste het die gemeente veel stof tot. 
ernstige nadenke gegee: In hierdie tyd wanneer 
sovele sirene lokstemme die Christen van sy pligte 
probeer wegroep, pas dit hom om uit te kom vir sy 
godsdiens, om te werk en te ly daarvoor. Hy wat 
geen koers het nie, sal ook nooit enige teenstand 
in sy lewe ondervind nie. 

Die gemeente Brixton kan waarlik van beson- 
dere seën op meer as één gebied, getuig. Dit was 
dan ook met innige dankbaarheid dat hulle Sondag- 
aand verneem het dat ds. Viljoen ook die beroep 
na die gemeentes Volksrust nie aanneem nie. (Oudl. 
Colyn het in baie ernstige woorde die gemeente se 
dankbaarheid hieroor uitgespreek. 

Die gemeente sien uit na die viering van haar 
vyfde verjaarsdag op 5 Mei a.s. wanneer die heug- 
like gebeurtenis met musiek en gewyde sang in 
die kerkgebou, herdenk sal word. 

Mag hierdie gemeente ook nog in die toekoms, 
deur die seën van die Heer, van krag tot krag gaan 
en tot 'n sieraad van die Ned. Herv. Kerk van 
Afrika wees. 





J. P. VAN HEERDEN, 
St. Gothardlaan 37, Scriba. 


Mayfair-Wes. 


Heidelberg: 


Met die Goeie Vrydag naweek, 15, 16 en 17 
April, het die gemeente nagmaal gevier. 

Dit was aangename dae en die gemeente het 
in groot getalle opgekom na die feesviering. (Ons 
leraar het die diens gelei op Goeie Vrydag, en het 
die aand ook voor die gemeente opgetree met die 
voorstelling van nuwe lidmate. 

Saterdag met die voorbereiding en Sondag die 
nagmaal diens, het ds. Joh. Dreyer van Potchef- 
stroom die dienste waargeneem. Die prediking deur 
beide die broers predikante was ernstig en boeiend, 
die boodskappe wat tot die gemeente gebring was, 
het seker gekom tot die hart van elke hoorder. 
Ons is ds. Joh. Dreyer dankbaar vir sy oorkoms. 
Sondagmiddag, 2 uur, was dit die Herdenkingsrede 
uitgespreek deur ons leraar, ds. T. F. J. Dreyer, met 
Sykerw. se vyf-en-twintigjarige ampsjubileum, na 
aanleiding van. Ps. 34:4: ,Maak die Here saam met 
my groot, en laat ons saam sy Naam verhoog!” 
Dit was 'n plegtige oomblik, en na die diens is 
gelukwense oorgebring. Namens die Algemene 
Kommissie deur die HoofEerw. Voorsitter, ds. A. 
Oosthuizen. Namens die Ring van Heidelberg, ds. 
$. P. Viljoen; 'Teologiese Opleiding, prof. S. P. 
Engelbrecht; familie en besoekende predikante, ds. 
Joh. Dreyer; gemeente Standerton, oudl. R. J. 
Coertze; kerkraad en gemeente Heidelberg, oudl. 
C. P. Engelbrecht; kerkraad en gemeente Greyling- 
stad, oudl. J. D. Riekert; Sondagskole, oudl. D. $. 
Jacobs. 

Ds. J. J. Prinsloo, van Brakpan, het die ver- 
rigtings gesluit met dankgebed, slotsang en seën. 
Ook was teenwoordig di. A. Ras, J. A. Smit en van 
Niekerk. 

Sondagaand het prof. Engelbrecht opgetree en 
het met 'n ernstige en boeiende rede die feesviering 
afgesluit. Ons dank prof. Engelbrecht vir die 
oorkoms en vir die boodskap. 

Die opkoms van die gemeente by al die dienste 
was baie goed, behalwe Saterdagaand met die ge- 
meentevergadering was dit nie so goed nie. 

Die gewoonte van die gemeente Heidelberg was 
altyd, dat die kerk vol is met 'n gemeentevergade- 
ring en Heidelberg moet by die goeie gewoonte bly. 

C. P. ENGELBRECHT, 
Scriba, 
Bethal: 


Met ons nagmaal geleentheid, die 10de, het 
daar baie dinge gebeur in ons gemeente. Moeilike, 
maar gelukkig ook aangename dinge. 

Die sware of moeilike was Vrydagaand toe ons 
afskeid moes neem van ons predikant, ds. van 
Bergen wat die beroep na Villieria aangeneem het. 

As seremoniemeester by die afskeidsfunksie 
het opgetree ons konsulent, ds. Prinsloo, van Brak- 
pan. 

Verskeie toesprake is gehou. Ook mooi musiek 
en sang is gelewer. Paslike adresse is aangebied. 
Die dames het gesorg vir verversings gedurende 
pouse. Daarna is die verrigtings voortgesit totdat 
mevr. en ds. van Bergen bedank het, elkeen met 'n 
gevoelvolle toespraak. Alles het goed afgeloop 
want die reëling was uitstekend. 

Die verhoog was smaakvol en pragtig versier. 

Hiermee word ook dank uitgespreek vir die 
werk en ywer deur die reëlingskomitee aan die dag 
gelê. Veral vir die werk van die susters. 

Saterdag met die aanddiens is drie ouderlinge 
en drie diakens voorgestel. 'Toe is die mooiste van 
die aand verrig toe daar 24 jonge lidmate voorgestel 
is. 

Daarna is gemeentevergadering gehou. Die 
gemeente het besluit om 'n nuwe pastorie te bou en 
aan die kerkraad opdrag gegee om die oue Of te 
verkoop 6f op te knap en te verhuur. 

Die hoofdiens Sondag is gelewer deur ons kon- 

Sulent. Met die middagdiens is aan ses kindertjies 
die Heilige Doop toegedien. Met hierdie diens het 
ds. van Bergen sy afskeidspreek gelewer. Met die 
grootste erns en aandag is daarna geluister. Aan 
die einde daarvan het ds. Pfinsloo die gemeente 
toegespreek en o.a. gesê: Ons is besig vanaf Vry- 
dagaand al om los te maak en ons is nog daarmee 
besig. Toe is aan die gemeente die geleentheid 
gegee om ds. en mevr. elkeen 'n handdruk te gee 
by die hoof-ingang. ' 
: Die aand na die diens is deur die kerkraad ds. 
van Bergen bedank en 'n goeie reis toegewens, ook 
ds. Prinsloo vir die ernstige en oortuigende bood- 
skappe wat hy aan die gemeente gebring het. 

Hom word weer hiermee die versekering gegee 
dat die Woord, op so 'n oortuigend-ernstige wyse 
aan die mens gebring, nooit ledig terug sal keer 
nie. 

Maandag nogal vroeg was die weinige tente 
wat daar was opgebreek en Bethal was vakant. 

N. J. GROBLER, 
Ouderling. 
Groot Marico: 


Die gemeente het weer die voorreg gehad om 


E DS op 9 en 10 April fees te vier. Elke feesganger kan 


sal vergeet nie. 


getuig van sielevoedsel wat gebring is deur ds. van 
Jaarsveld van Randpoort en ons eie leraar, ds. 
Engelbrecht. Hiermee wil ons ds. van Jaarsveld 
dan ook van harte bedank vir die moeite en op- 
offering. ,Ons kan ook sê, waarlik dit was nie 
tevergeefs nie, want seker het meer as een lidmaat 
huiswaarts gegaan met meer geloofsvertroue en 
bemoediging veral in die tye waarin ons nou lewe. 

Met al die dienste was ons kerk dan ook baie 
vol, wat ook 'n bemoediging is vir ons leraar en 
gemeente. Dit toon ook hoe ons gemeente uitbrei 
en groei. Vrydagaand het die gemeente wors ge- 
braai wat lekker gesmaak het en Saterdag was 
basaar. Die mooi som van £300 is dan ook ge-in. 

Ons kerk het nou 'n nuwe ly-klip dak wat ook 
pragtig vertoon. Boukommissie en kerkraad 'spar- 
tel nou nog net om 'n plafon ook in te kry. 

Die paar honderd pondjies nog verskuldig “op 
die dak sal die gemeente nie eers voel as elkeen 
net so 'n bietjie meer gee as wat hy werklik van 
plan was om vir die nuwe dak te gee. 

Die gemeente het 'n nuwe kerkgebou sonder 
skuld en gou-gou sal die dak ook betaal wees as 
elkeen net wil. 

Ons volgende nagmaal sal plaasvind D.V. die 
1ste naweek in Julie. 

P, T. VAN STADEN, 
Scriba. 
Waterberg: 


Die naweek van 16 en 17 April 1949, was vir 
die gemeente 'n naweek van groot vreugde, toe 
die gemeente weer die voorreg gehad het om nag- 
maal te vier. Donderdagaand was die plein al 
redelik vol getrek. Vrydagoggend (Goeie Vrydag) 
om 9 uur vm., is 'n diens gelei deur ons plaaslike 
leraar, ds. D. B. Snyman, gehou, wat die aanwe- 
Siges in die regte stemming van feesviering ge- 
bring het. Saterdagoggend is deur die plaaslike 
N.H.S.V.-tak 'n basaar in die stadsaal gehou, wat 
die mooi sommetjie van £150 gelewer het. Langs 
hierdie weg ons waardering aan die susters vir die 
ywer wat hulle aan die dag lê Saterdagmiddag 
met die voorbereidingsdiens het 58 jonge lidmate 
belydenis van hul geloof afgelê. Ons wil dan hoop 
en vertrou dat hulle werklik lewende lidmate van 
Christus Kerk sal bly. By hierdie voorbereidings- 
diens het ons plaaslike leraar, ds. D. B. Snyman 
opgetree. Die kerkgebou was stampvol. 

Sondagoggend en Sondagmiddag-—het voor die 
gemeente opgetree ds. E. S. Mulder, van Pretoria, 
wat vir ons boodskappe gebring het, wat seker 
onthou sal word en wat tot seën sal strek van die 
geloofslewe. Ons wil dan andermaal langs hierdie 
weg ds. Mulder baie dankie sê vir sy teenwoordig- 
heid en sy besielende boodskappe. 

Sondagaand is die slotdiens waargeneem deur 
ds. Snyman wat sy rede mooi laat aanpas het by 
die van ds. Mulder. Ons wil ds. Snyman ook die 
versekering gee, dat ons sy boodskappe nie maklik 
Ons wil ook nie nalaat om mee te 
deel nie, dat die kerkgebou met elke diens stamp- 
vol was. Sondagoggend was dit so vol dat bale 
mense nie sitplek kon kry nie. 


Oudl. A. A. v. d. MERWE. 


Leeuwdoornsstad: 


Ons gemeente het 'n mylpaal bereik wat van 
onvergeetlike waarde is, nl. die inwyding van ons 
nuwe kerkgebou. 

Die 9de April 1949 die mêre half elf, het die 
gemeente gestaan en luister na die bemoedigende 

woorde van oudl. Dawie Fouche, namens die kerk- 
raad en gemeente, hierna het br. W. Bester, die 
voorsitter van die boukommissie, namens sy kom- 
missie gespreek en die sleutel aan oudl. Piettie 
Fouche oorhandig wat die deur oopgesluit het met 
die woorde: ,Ek sluit hierdie Godsgebou oop. Loof 
die Here o my siel. Daarna het hy die geopende 
Bybel na die kansel gedra wat deur br. H. Greyling 
uit leiklip vervaardig is. In die Godsgebou is toe 
die groete en gelukwense oorgebring. Ds. Grobler, 
van die gemeente Wolmaransstad, ds. Bruwer, van 
die N.H. of G. gemeente Leeuwdoornsstad, mnr. R. 
Kemp namens die dorp en gesondheidskomitee; 
mnr. C. Lindenberg namens die moeder-gemeente 
Makwassie; oudl. J. Rossouw namens die gemeente 
Ennis; oudl. $. Louw namens die Geref. gemeente 
Makwassie. Ook is ontvang 'n brief, 'n tjek en die 
groete en gelukwense van mnr. A. Strachan, 'n 
persoon wat ons dorp help aanlê het. Ds. S. P. J. 
van Rensburg het die wydingswoord waargeneem 
uit Ps. 24. 

Die basaar het die mooi bedrag van £#460 opge- 
bring. 13 jong.lidmate is tot die gemeente byge- 
voeg. 

Sondagmêre is elkeen wat aangesit het aan 
die Tafel van die Here weer opnuut gelaaf en ge- 
sterk. Aan vyf kindertjies is die Heilige Doop 
bedien. Die opkoms was met al die dienste baie 
goed. 

Diak. J. J. LOUW. 


os 
Venterskroon: 


Die 15e, 16e en 17e April het die gemeente 
Venterskroon weer die aangename voorreg gehad 
om ons April nagmaal te vier. 

Die opkoms met Goeie Vrydag, Saterdag en 
Sondag was baie goed. Selfs die gemeentevergade- 
ring is goed bygewoon. 

Die opbrengs van die basaar wat Saterdag 
gehou is, was bo-verwagting goed, en alger wat 
meegehelp het om dit 'n sukses te maak word daar- 
voor bedank. 

Saterdagaand het ons predikant 'n lesing gegee 
oor sy besoek aan ons mense in Portugees Wes 
Afrika. 

Die preke van ons leraar was boeiend en be- 
moedigend. 

Daar is duidelike tekens te bemerk dat die 
intekengeld van die Hervormer, hierdie jaar beter 
sal inkom as in die verlede. 

Dit spyt ons om die dood te vermeld van oud- 
Ouderling D. H. van Biljon. Hy het die mêre van 
die 16e Februarie 11. heen gegaan, nadat hy vir 
'n geruime tyd siek was. Hy het die ouderdom van 
68 jaar bereik. Die teraardebestelling het uit die 
woonhuis van die oorledene te Koedoesfontein plaas- 
gevind vanwaar die stoet na die kerkhof gegaan 
het. 

Met sy heengaan verloor die omgewing een 
van sy mees gewillige lede, iemand wat hom altyd 
beywer het vir die verbetering van die lot van 
minder bevoorregtes, wat steeds meer as sy deel 
bygedra het tot liefdadigheid. 

Bo alles was hy mensliewend en minlik. Oom 
Dawie se plek is ledig gelaat, gevoelige harte gaan 
uit na die nagelate eggenote en kinders. Die diens 
by die sterfhuis is uitgespreek deur ds. W. P. v. d. 
Merwe, leraar van die oorledene. 

By die graf het broeder Barnard 'n huldeblyk 
aan die oorledene gebring. 

W. H. BARNARD, 
Scriba. 


20 Mei 1949. 


Swartruggens: 

Dit was weereens vir ons as gemeente 'n bale 
groot voorreg om die Heilige Awondmaal op die 
9de en 10de April te vier. Die verrigtinge is deur 
ons plaaslike leraar, ds. F. van Oosten gelei. Sy 
besielende en bemoedigende woorde het daartoe 
bygedra om almal in die nagmaalstemming te 
bring. Mag die Here ons krag en geloof gee om 
daaroor diep na te dink sodat vrugte gedra kan 
word wat by die bekering pas. 

Saterdagaand is 16 lidmate aan die gemeente . 
voorgestel wat belydenis van die geloof afgelê 
het. Sondagoggend met nagmaal is sewe tafels 
bedien, want die kerk was van hoek tot kant met 
feesgangers gevul. d 

Sondagmiddag is die Heilige Doop aan 14 
kindertjies bedien. Met die feesviering het mevr. 
S. Malan as orreliste opgetree en haar baie goed 
van die taak gekwyt. 

Ons gemeente het besluit dat ds. F. van Oosten 
onder die gemeente sal kollekteer vir die delging 
van die ou skuld wat 'n aanvang sal neem in hierdie 
kwartaal. Ons hoop en bede is dat almal ruim sal 
bydra sodat ons die ou-skuld kan betaal en nog kan 
oorhou. 

Ons volgende nagmaalsviering sal D.V. die 
25ste en 26ste Junie weer gehou word. 

J. A. CRONJE, 
Assistent Scriba. 


Bronkhorstspruit: 

Die Ned. Herv. Gemeente Bronkhorstspruit 
het weer die voorreg gehad om die Heilige Awond- 
maal te vier op 3 en 4 April 1949. j 

Die opkoms was baie goed en met elke diens. 
was die kerk vol. 

Ds. P. J. J. Venter van Makwassie het vir 
die doel oorgekom om ds. J. D. Storm behulpsaam 
te wees met die dienste. Hy word van harte be- 
dank vir sy waarde — en gevoelvolle preke tydens 
die feestelikheid. 

Daar is 35 jongmense aangeneem wat Sater- 
dagaand voorgestel is. Die preek van ons leraar 
by hierdie geleentheid was boeiend en besielend. 

Ons is seker almal baie dankbaar dat ons nog 
die voorreg het om na die verkondiging van die 
Woord van God te luister. Watter toehoorder het 
terug gegaan sonder goeie voornemens? 

Ruim 700 persone het nagmaal gebruik. As 
kerkraadslede is gekies: vir ouderlinge, brs. L. 
Swanepoel en S. J, C. Botha; vir diakens, brs. 
Philippus Koekemoer en Jan Snyman. 

Oudl. A. J. de Lange, wat die kerk jare lank 
trou en ywerig gedien het, het nou weens swak 
gesondheid bedank. Mag hy weer gou herstel. Die 
Here sorg vir sy kinders. j 

Sondagmiddag is 20 kindertjies gedoop. 

Ons het Vrydag 'n klein besaar gehad wat bo 
verwagting was en is £455 9s. 4d. in die bank gesit. 

Mag die Vader ons leraar, sy gade en hulle 
twee kindertjies, ryklik seën met gesondheid en 
hulle die nodige krag gee om hulle werk voort te 
sit in ons gemeente. 

Ons volgende nagmaal D.V. die 2e Sondag in 


Augustus. 
B. J. PRINSLOO, 
Scriba. 


Springs: 
Afskeid van ds. en mevr. E. $. Mulder. 


Op 18 Maart 1949, het die gemeente van Springs 
afskeid geneem van hulle geliefde herder en leraar 

en sy gade, ds. en mevr. E. $. Mulder. Voorwaar 
nie 'n aangename ondervinding om van So 'n ge- 
liefde pastoriepaar afskeid te neem nie. 

Dat hulle alombemind was bewys die groot 
opkoms. Baie belangstellendes moes voor die prop- 
vol saal omdraai of 'n staanplekkie soek. 

Die susters het hulle werklik pragtig gekwyt 
van hulle moeilike taak, want wat verversings, ver- 
siering ens. betref was alles van die beste. 

Verskeie verteenwoordigers van publieke lig- 
game het die voortreflike werk van ds. en mevr. 
Mulder geloof. Nie alleen op kerklik gebied nie 
maar op verskillende ander terreine, soos onderwys, 
stadsaangeleenthede, liefdadigheid ens. het ds. en 
mevr. Mulder onskatbare werk verrig. 

Pragtige adresse is oorhandig deur Gemeente 
en Kerkraad, Die Sustersvereniging, Sondagskool 
en Jeugkring. 

As blyk van waardering het ds. Mulder 'n tjek 
van die gemeente en kerkraad. ontvang, mevr. Mul- 
der 'n versilwerde koffie en teestel en die Susters- 
vereniging en die susters van Gedulduitbreiding en 
Petersfield, die gesin 'n pragtige tee-servies van 
die Sondagskool. 

Na paslike antwoorde van mevr. en ds. Mulder 
is die verrigtinge afgesluit deur die sing van die 
seënbede. 

Almal wat So mooi gehelp het om van die 
funksie so 'n sukses te maak word hiermee hartlik 
bedank. 

Mag die Allerhoogste dit so beskik dat die 
Gemeente 'n waardige opvolger van ds. Mulder as 
herder en leraar kry. 

H. J. VAN BROEKHUIZEN, 
Scriba. 
Witbank: 

Die gemeente het op 9 en 10 April jl. nagmaal 
gevier. Terselfdertyd het die Ring van Pretoria 
hier op Witbank byeen gekom. Die Ringswerk- 
saamhede het Saterdag, 9 April, om 10.30 vm. 'n 
aanvang geneem. 

Die opkoms na die Voorbereidingsdiens was 
bo verwagting goed. Die rede is gevoer deur ds. 
E. $. Mulder. Met hierdie diens het 46 jongmense 
belydenis van die #eloof afgelê by welke geleent- 
heid twee van hulle die Heilige Doop ontvang het. 
Hierdie jong lidmate word hartlik welkom geheet 
en ons hoop en vertrou dat hulle lewende lidmate 
sal wees. 

Saterdagaand het ds. Storm die rede gevoer en 
na afloop daarvan is gemeentevergadering gehou. 
Die N.H.S.V. het by die geleentheid 'n tjek van 
#£818 tot stywing van die orrelfonds afgedra. Die 
orrel is verlede jaar bestel en die gedagte is dat 
dit gedurende hierdie jaar afgelewer sal word. Ook 
'n woordjie van dank word hiermee gerig aan die 
susters van die gemeente vir hulle vriendelike op- 
offerings. 

Sondagoggend was die kerkgebou gans te klein 
vir die talle nagmaalgangers. Die rede is, waarge- 
neem deur ds. van Zyl. Dertien tafels is bedien. 
Die Dankseggingsdiens is waargeneem deur ds. 
Booysen by welke geleentheid 35 kindertjies ten 
doop gehou is. Sondagaand het ds. van Wyk die 
verrigtinge afgesluit met 'n treffende rede. 

Hiermee 'n woordjie van dank aan al die predi- 
kante wat ons plaaslike leraar behulpsaam was. 
Die preke was 'n besieling en inspirasie vir elkeen 
en ons hoop dat dit sal voortleef en bly bestaan 
in die harte van almal wat teenwoordig was. 

J. P. J. COETZER, 


' Er Kassier. 





Krugersdorp-Wes: 


Dit was weer 'n besondere groot voorreg vir 
Krugersdorp-Wes gemeente, na die gemeente va- 
kant was vir amper 'n jaar, om weer ons eie leraar 
te hê en dat hy vir ons so 'n geseënde Heilige 
Awondmaal kom bedien op 9 en 10 April. 

Daar is ses tafels bedien. Nege-en-dertig jong- 
mense het belydenis gedoen. Aan tien kinders is die 
doop bedien en drie nuwe ampsdraers is bevestig. 

Vandat ons weer 'n leraar het is die belang- 
stelling in die eredienste baie groter deur die 
ernstige, goeie preke. 

Die gemeente het ook op 2 April basaar gehou, 
en die bydrae was besonder goed. Die som van 
nagenoeg £600 is ingesamel. 

As nuwe Scriba van Registrasies is oudl. D. H. 
Mêller, Posbus 15, Krugersdorp-Wes, gekies; en as 
nuwe Kaf$sier is oudl. M. J. Mostert, Posbus 15, 
Krugersdorp-Wes, gekies. 

N. J. R. TERBLANCHE, 
Scriba. 
Germiston: 


Die gemeente het weer die voorreg gehad om 
saam die Awondmaal te vier. 

Met die voorbereiding en nabetragting het 
prop. Joubert opgetree. Sy preke was 'n aanmoe- 
diging vir die gemeente en ons bly hom dankbaar 
vir sy oorkoms. Mag hy veel seën ontvang waar 
hy binnekort sy eie gemeente gaan bearbei. 

Al1 die dienste is goed bygewoon en elf tafels 
is die mêre en die aand bedien. Met hierdie fees- 
vreugde is die gemeente diep geskok, deurdat ons 
herder en leraar, ds. du Plessis afgekondig het dat 
hy die beroep na Springs aanneem. 

Dit was seker die donkerste oomblikke wat 
die gemeente ooit geken het, want daardie mede- 
deling was skokkend. 

'n Donker wolk van weemoed het oor die ge- 
meente gehang. Daar het trane gevloei. Ja, die 
hele gemeente het geween, omdat 'n geliefde leraar 
en 'n beminde pastoriemoeder hulle gaan verlaat. 
Hulle het saam met die gemeente geween. 

Die kerkraad het die leraar genader met die 
versoek: ,Kyk al die trane wat daar vloei. Namens 
al die trane vra ons om die beroep in heroorweging 
te neem.” 

God dank dis trane wat gespreek het, dis ge- 
broke harte wat gebid het. Ons dank die Hemelse 
Vader dat ons nie #. s. d. aangebied het nie. Dank 
die Heer dat ons nie die leraar omgekonkel het 
nie. Nee, God alleen weet dis gemeentetrane wat 
dit versoek het. 

Die antwoord op so baie trane was ,ons bly 
in u midde”. 

Watter prediker sal onder die omstandighede 
nie ook so gehandel het nie? Vir baie sal dit 
miskien verkeerd wees, maar wie kan teen trane 
veg? ' 

Groot dankbaarheid is daar weer in die ge- 
meente. 'Trane van droefheid het verander in 
vreugdetrane; maar daar droefheid was is nou 


“blydskap. Ons dank God daarvoor, want Hom 


kom toe die eer, die lof en die aanbidding. 
M. C. VAN STADEN, 
Ouderling. 


Germiston (Afdeling Elsburg): 
Die afdeling Elsburg het die eer gehad om 


die hoeksteen van die kerksaal op 23ste dag van 
April te lê. 

Ds. Prinsloo, van Brakpan, het die rede uitge- 
spreek. Onderling Delport het as boumeester die 
hoeksteen geskenk. 

Oudl. van Vuuren het die silwer troffel wat 
hy geskenk het met 'n paslike toespraak aan mevr. 
ds. du Plessis oorhandig om die hoeksteen te lê. 

Daar was groot blydskap in die harte om 'n 
saal te kan hê. Mag die Heer hulle nog verder seën 
in daardie rigting. 

Dank aan die burgemeester van Elsburg vir 
By paslike woorde van bemoediging. Ons waardeer 
dit baie. 

Dank aan ds. du Plessis wat as seremonie- 
meester opgetree het en ten laaste, maar nie. die 
minste nie, ons hartlike dank aan ds. Prinsloo vir 
sy rede. 

M. C. VAN STADEN, 
Ouderling. 
Johannesburg-Wes: 


,Dit is 12 Maart 1949. Vir die Gemeente 
Johannesburg-Wes is dit 'n blye dag, die heuglikste 
in die sewe jaar van hul bestaan. Vandag is vir 
hul verwesentlik 'n lang gekoesterde en verhewe 
ideaal, nl. die hoeksteenlegging van hul kerkgebou. 

Dit was met 'n groot mate van huiwering en 
swaarmoedigheid wat die Kerkraad in Maart 1945 
die eerste bedrag in die Boufonds gestort het, maar 
danksy die seënende hand van die Here van die 
Kerk, die kragtige en besielende leiding van 
die leraar en die gewillige offers wat gebring is 
deur die gemeentelede, kon hierdie unieke mylpaal 
bereik word lank voor die oorspronklike berekening. 

Met watter geesdrif en entoesiasme is veral 
die laaste jaar nie jn hierdie gemeente gewerk 
nie . . . Met bydraes en funksies is heelwat meer 
as £4,000 ingesamel .. Die N.H.S.V., nog altyd 
'n bron van inspirasie vir hierdie gemeente, het 
alreeds 'n sierlike orrel vir die gemeente aange- 
koop en is reeds hard besig met 'n bankefonds. 

Die ander werkende groepe het ook al gerap- 
porteer dat hulle genoeg geld ingesamel het vir 
hulle geskenke. Die Sondagskool het verantwoor- 
delikheid aanvaar vir die kerkklok, die Jongeliede 
Vereniging vir die matte en die diakonie vir die 
nagmaalstafel met stoele. 

Mag hierdie offers en diens wat van die lid- 
mate geverg word in die oprigting van die gods- 
gebou, die geloof so versterk, dat dit in alle opregt- 
heid kan wees 'n dankoffer tot eer van die Naam 
van God. 

Dit is seker vir ons as Christene in 'n wêreld- 
stad gebiedend nodig om bereid te wees om alles 
te 1ê op die altaar van die geloof en sodoende 'n 
invloed ten goede te wees in 'n hoogs gekompli- 
seerde samelewing met sy gees van godloosheid, 
ongeloof, materialisme en lewensmoeheid. 

Namens die kerkraad en die gemeente, wil ek 
ons hartlike dank betuig aan prof. A. Geyser wat 
opgetree het as feesredenaar by hierdie plegtige 
geleentheid, asook aan al die predikante en belang- 
stellendes wat teenwoordig was. Ons wil die ver- 
sekering gee dat hierdie wye belangstelling die dag 
vir ons nog betekenisvoller gemaak het. 


R. J. J. VAN RENSBURG, 
Scriba. 
Standerton: 


Hierdie gemeente het weer die voorreg gehad 
om nagmaal te vier op die 30ste April en 1ste Mel. 
Al die dienste is waargeneem deur ons konsulent, 
ds. T. F. J. Dreyer, wie se preke baie byval gevind 

het. Nieteenstaande die ongunstige weer was die 
kerkgebou met al die dienste stampvol. j 

Vrydag is 'n basaar in die stadsaal gehou, en 
as die slegte weer in aanmerking geneem word, 
kan die funksie as bevredigend beskou word. Die 
bydraes het egter nie aan die verwagtings voldoen 
nie. 

Veertig nuwe lidmate het belydenis van geloof 
afgelê en vyftien kinders is. gedoop. 

Saterdagaand is 'n presentjie deur die kerkraad. 
aan ds. en mevr. Dreyer aangebied as gedagtenjj 
aan sy vyf-en-twintigjarige ampsbediening. d 

Die kerkraad het Saterdag die vierde beroep. 
uitgebring en hoop dat dit hierdie keer met suis] 
bekroon sal word. 


Nelspruit: 


Hierdie gemeente het stof tot dankbaarheid. 
Op 'n geslaagde braaivleisaand, Vrydagaand, 29 
April, en 'n goed georganiseerde basaar die vol-. 
gende voormiddag, is die mooi bedrag van #£173 
ingesamel, tot stywing van die fondse van die kerk. 

Die bywoning van die voorbereidingsdiens het 
wel wat te wense oorgelaat, maar die orige dienste. 
is goed bygewoon. 

Saterdagaand het die gemeente vergadering . 
gehou nadat twee jonge broers aangeneem is. DS. 
van Zyl wat die voorsitterstoel waargeneem het, 
het die verrigtinge op bekwame wyse gelei. 

Sondag is die Heilige Nagmaal bedien en die 
middag twee kindertjies gedoop. Die treffende 
preke gelewer deur ons leraar was inspirerend en. 
verkwikkend vir alle dorstige siele. | 

Ons volgende nagmaal vind plaas, D.V. die” 
laaste Sondag van Junie 1949. 
H. J. KRUGER, || 

Scriba-Kassier. 


Louis Brandt: 


Op 30-4-49 en 1-5-49 kan ons deur die goedheid 
en genade van die Allerhoogste weer nagmaal vier. 
Al1 die drie dienste is besonder goed bygewoon en 
die groei van hierdie jong gemeente kan daarin. 
bespeur word dat daar ses tafels bedien is. Die 
dienste was almal waargeneem deur ons predikant, 
ds. H. M. E. Dreyer, wat besonder boeiende preke. 
gelewer het. - Met die voorbereidingsdiens op Sater- 
dag, 30 April, het ook veertien jong lidmate bely- 
denis van die geloof afgelê. Na die diens is 'n 
gemeentevergadering gehou, waarby oudl. Bvert 
weer herkies is as ouderling, terwyl brs. Viljoen 
en le Roux ook gekies is as ouderlinge. Br. Smith 
is gekies as diaken waardeur die kerkraad weer 
voltallig is. Mag die seën van die Here nog verder 
op hierdie gemeente rus en nog groter uitbreiding 
moontlik maak. 
E. H. J. ENGELBRECHT, 

Scriba. 


Schweizer-Reneke: 


Hierdie gemeente het weer die voorreg gehad 
om nagmaal te vier op 16 en 17 April Al die 
dienste is goed bygewoon. Hulle is waargeneem 
deur ons konsulent, ds. F. van Oosten. Sy preke 
het ons so diep getref. Ons hoop dat elkeen daar- 
oor sal gaan dink. Met die geleentheid het elf 
broers en susters belydenis van die geloof afgelê; 
ook sewe ouderlinge en diakens is in hulle ampte 
bevestig. Ons wil ook oudl. Cronje dank wat ds... 
van Oosten vergesel het. Ons waardeer sy oorkoms. 
Ons volgende nagmaal sal wees, so die Heer wil, 
die vierde Sondag in Julle (23 en 24). ' N” 

d. B. HAVENG 1 













Newlands: 


Andermaal het ons weer die heerlike voorreg 
gehad om nagmaal te vier die 23ste en 24ste April. 
Ons leraar, ds. Grey, het al die dienste waargeneem, 
wat hy met erns gedoen het. Die kerk was met 
die voorbereidingsdiens asook Sondagmêre stamp- 
vol. 

Met die voorbereidingsdiens het 27 jong lid- 
mate belydenis van die geloof gedoen. 

Ds. Grey het die gemeente geskok deur af te 
kondig dat hy onder beroep staan na Dullstroom; 
of hy die beroep gaan aanvaar weet ons nie; hier 
bid ons alleenlik vir Gods leiding. 

P. F. GERBER, 
Scriba. 


Vereeniging: 


Dit was vir ons gemeente 'n groot voorreg om 
die Heilige Nagmaal die 2de cn ade April te vier. 
Al1 die dienste is besonder goed bygewoon, 

Ds. du Toit, van Heilbron was ons leraar be- 
hulpsaam met die dienste, en ons hartlike dank aan 
hom vir sy .oorkoms ,n vir die besielende bood- 
skappe wat hy tot ons gebring het. 

Saterdagmiddag het 62 jongmense belydenis 
van die geloof afgelê, en Sondagmiddag is die Hei- 
lige Doop aan 24 kindertjies bedien. Dit is vir ons 
'n duidelike teken van die groei en bloei van ons 
gemeente in Vereeniging waarvoor ons baie dank- 
baar is. Met die gemeentevergadering wat net na 
afloop van die voorbereidingsdiens gehou is het die 
gemeente dan ook opdrag gegee aan die kerkraad 
om 'n 2de predikant te beroep, omdat ons gemeente 
reeds te groot geword het vir bearbeiding deur een 
predikant. Daar is dan ook dadelik oorgegaan tot 
die beroep en wel in die persoon van ds. H. J. van 
Staden, van Zuurfontein. 

J.C. v. d. MERWE, 
Scriba. 


WEE GRREEE IE WORS AG SUE ERA 
DOODBERIGTE 


BREET. — Dit het die Here van hemel en 
aarde behaag om van ons weg te skeur deur die 
dood my innig beminde eggenoot en ons vader, 
PIETER GERHARDUS BREET in die ouderdom 
van 69 jaar en 7 maande. Alhoewel hy 14 jaar 
aan sy hart gely het, het die einde onverwags en 
sag gekom op 8.15 vm., 21 April 1949. 

Vir die hele omgewing was hy 'n raadgewer, 
vir sy eggenote en kinders 'n opregte eggenoot, 
vader en steunpilaar. 'Tot in ewigheid dank ons 
God vir sy lewe wat hy in opregte liefde aan ons 
gewy het. 

Die oorledene was 8 jaar Pe diaken van 
die Hervormde gemeente Krugersdorp. Deur die 
tweede Vryheidsoorlog (1899-1902) was hy een van 
die bittereinders. Vanaf 1912 totdat hy die ouder- 


domsgrens bereik het, was hy onderskeidelik Kap-. 
tein, Majoor en Luit.-Kolonel van die Verdedigings- 


mag. 'Tot aan sy dood was hy Vrederegter vir 
Rustenburg. 
Hy laat sy treurendes na, eggenote M. Breet, 
kinders en kleinkinders. 
Buffelsfontein”, 
Pk. Vlakdrift. 

NORTJE. — Dit het die Heer behaag om van 
ons weg te neem, op die 8ste April, 10 vm, my 
dierbare eggenoot en ons pappie JOHANNES 


PETRUS, in die ouderdom van 49 jaar 9'maande 
en 24 dae. Die slag is hard maar ons gun hom 
die rus. ' 

— Die bedroefde eggenote en seuns. 
Persephone, 

Pk. Shamva, 
S. Rhodesië. ) 
KOTZE. — Jn die vroeë mêre van 20 April 


1949 is deur die dood van ons weggeneem ons teer 
geliefde moeder, RACHEL (Gebore Hanekom) in 
die ouderdom van 86 jaar, 9 maande en 12 dae na 
'n lyding van een maand en 15 dae waar dje laaste 
vyf smartlik was. 

— 'Treurende kinders en kleinkinders. 


,Goedgedacht”, 

Hustfeld, 
oor Wolmaransstad. 
PIENAAR. — (Onvergeetlik sal vir ons bly 


die m@re van die 14de April, 1949, toe die Here 
van ons weggeroep het ons liefling kind en suster- 
tjie, MARTHIE, in die Klerksdorpse Hospitaal na 
'n siekbed van ses dae wat sy met die grootste 
geduld gedra het. Lieflik en vol sonskyn was haar 
kort lewetjie van 9 jaar. O! hoe mis ons haar. 
vBitter is die kelk o Heer, 
en diep is die wond. 
Maar in stille smart sal ons dit dra, 
want God's Wil moet geskied.” 
— Diep betreur deur haar ouers: 
Johanna; susters: Rina, Joey en Kotie. 


Willie en 


Rietkuil”, 
Klerksdorp. 
IN MEMORIAM 
DE KOCK. — 'Twee jaar van eensaamheid en 


verlange is verby, en weer is dit die aand van 28 
April, toe ek so onverwags moes afskeid neem van 
my dierbare eggenoot, KENNIE. God het ons ge- 
skei om nooit weer hier saam te bly. 
,Hoe aaklig is die lewe, eensaam op die 
lewenspad sonder jou, 
Dit is net als en bitter mara wat die wêreld 
my mee voed. 
Stil my stel, eenmaal word jou bitter soet.” 
— Die bedroefde eggenote Hester de Kock. 
Donaldstraat, 12, 
Elandia, 
Klerksdorp. 


VAN DER WESTHUIZEN, — In Mefdevolle 
herinnering aan ons teerbeminde moeder, SAGA- 
RIA GERTRUIDA VAN DER WESTHUIZEN, 
heengegaan op 11 Mei 1948. 

,O donker nag van smarte, 

Reeds een jaar het verloop 

en steeds nog voel ons harte soos gister, seer 

€ en oop. 

Wat is die wond nog bloeiend, Heer, 

Ons sien haar graf maar haar nie meer. 

Nou is sy weg, en God alleen sien al die trane 

wat ons ween.” 

— Diep bedroefde eggenoot, kinders en klein- 
kinders. 

Posbus 2, 
Witbank. 


TE am EL ES N 

MEYER. — 'n Jaar is verby dat my dierbare 
eggenoot en ons vader, JACOBUS JOHANNES 
PHILLIPUS, ons ontneem is deur die dood op 16 
Mel. Met treurende harte deurleef ons alles weer, 
maar berus in U Wil o Heer. 

Mag die kring wat hier gebreek is, 
Eenmaal daarbo, volmaak bestaan.” 

— Treurende eggenote, Martha en kinders. 

Chrisstesmeer. 


DREYER. — Een jaar van stille trane en diep 
verlange is verby en onvergeetlik bly die dag van 
3 Mel 1948, toe die Heer van ons weggeneem het, 
my dierbare eggenote en ons mocder, SUSARA 
CAROLINA DREYER (geb. Prinsloo). 

uToon niemand jou droefheid, 
Laat niemand dit weet, 
Bring andere jou vreugde, 
Bring Jesus jou leed.” 

— Verlangende eggenoot, H. J. Dreyer en 
kinders. 
sleEuwpoort"”, - 

Pk. Bank. 


VILJOEN. — Drie jaar is verby en tog voel 
ons of alles gister gebeur het, toe die Heer van 
ons weggeneem het ons Moeder en Ouma, ANNA 
SUSANNA VILJOEN. 

Die naam van moeder, teer en soet, 
verhewe ver bo aardse goed. 
U graf verkondig keer op keer, 

op aard het ons geen moeder meer.” 

— Verlangende kinders en kleinkinders, Jan, 
Lente, Annie Viljoen, Babra en George Delport. 
Schubartstraat 56, 

Pretoria. 


JANSEN VAN RENSBURG. — Na vier lange 
jare van verlange gaan die gedagtes van moeder, 
kinders en kleinkinders weer terug na die vroeë 
mére van 8 Mei, toe hulle magteloos gestaan het 
teenoor die laaste vyand, die dood, wat 'n lewe 
oue vader, GERHARDUS FRANCOIS JANSEN 
VAN RENSBURG uit die klein familiekringetjie, 
hoe heg gesnoer dit ookal was, geëis het. 

,U Wil geskied, o Heer.” 
GERT VAN RENSBURG. 
Mountain View, 
Pretoria. 


GREYLING. — Met treurende harte dink ons 
terug aan die 18de April 1946, en die 20ste Mel 
1948, toe ons vir altyd moes afskeid neem van ons 
dierbare ouers, JACOB FRANCOIS en SARA 
JOHANNA GREYLING. 

uHoe verlang ons tog dierbare ouers, 

Hoe diep voel ons die leemte sonder u. 

Die wonde is nog diep en seer. 

God is liefde, Hy regeer.” 

— Verlangende dogter, Annie. 

Lesterweg 87, 
Brenthurst, 
Brakpan. 


TERBLANCHE. — Met lHefde en verlange lê 
ons 'n kransie op die graf van ons dierbare egge- 
note en moeder, MARIA MAGDALENA SUSANNA 
TERBLANCHE, wat van ons weggeneem is die 
12de Mei 1946. 

,Haar plek is leeg, haar stem is stil, 

Ons swyg o Heer, dit was U Wil.” 

— Verlangende eggenoot en kinders, J. J. L. 
Terblanche. 

,Goedvooruitzicht”, 
Hauptsrust. 


“Miller, 5/-. TOTAAL: £159/18/0. 





ENOWLES. — Onverwags is van ons deur 
dood weggeneem op die 19de Mei, 1948, ons 
liefde seun en broer in die ouderdom van 16 jaa 


,Ons troos is, daar is bemindes in die Hemel, i 


Sal die kring wat hier gebreek is, eenmaal 


daar volmaak bestaan. 


U is stil van ons geneem, onder rouklag en 


geween. 


Onder trane wat vloei, onder harte wat bloei.” 


—  Verlangende vader en moeder, broers em 


suster. 

J.L. KNOWLES. 
Rustenburgweg 98, : 
Krugersdorp. 


HARMSE. — 'n Jaar van eensaamheid en ver- || 
lange is verby en tog is dit vir my soos gister, toe 


die Doodsengel sy koue hand uitgetrek het en van 
ons afgeskeur het, ons dierbare vader en eggenoot, 









ANDRIES STEFANUS HARMSE, op die agter- 


middag van die 29ste April 1948, om kwart voor 
drie. 
,Die blomme op sy graf sal verlep en vergaan, 
Maar ons liefde en verlange sal vir altyd bly 
staan!” 


— Steeds treurende eggenote en kinders, Linde, - 


Johan, Sus, Pieter en Dalene. 
Tuli, 
Swartwater. 


HERVORMER INTEKENGELDE 

BLOEMFONTEIN: Per ds. G. Roos, T/-. 
BENONI: L. J. Steyn, 8/6. BRONKHORST- 
SPRUIT: O. Coertze, 3/6. BELFAST: Per ds. van 
Wyk, 2/6. BRAKPAN: Per D. Linnenkamp, 17/6. 
BRITS: J. C. Bezuidenhout, 8/6. CHRISSIES- 
MEER: Per C. H. Buitendag Jnr., £2/9/0. ` CHIPIN- 
GA: Mevr. B. Kruger, 14/-, CO. J. Kruger, 8/6. 
HEIDELBERG: Per C. Strydom, T7/- GROOT 
MARICO: Per A. G. Oberholzer, £4/0/6. JOHAN- 
NESBURG: Per I. v. d. Linde; £15/9/0. KLERKS- 
DORP: Per J. P. Jonker, £8/18/6. KROONSTAD: 
Per J. J. van Rensburg, 3/6. KRUGERSDORP: 
B. Harmse, 3/6. KRUGERSDORP-WES: Mevr. $. 


Jacobs, 3/6 LOUIS. TRICHARDT: Per BE. 
Dreyer, #£#1/4/6. LEEUWDOORNSSTAD: J. J. 
Fouche, 3/6. LOSBERG: Per T. F. J. Oosthuizen, 


£7/11/9. LICHTENBURG: Mevr. D. Strydom, 2/6. 
LYDENBURG: Per C. W. Broekman, 7/- Per C. 
G. Coetzee, 10/- MIDDELBURG: C. F. van 
Rooyen, 3/6. MEMEL: Per J. H. Naude, #£1/11/6. 
MARBLE HALL: M. W. Hamman 5B/- `N. 
PRETORIA: Per F. J. L. Grobler, #70; G. J. 
van Jaarsveld, 3/6. OTJIWARONGO: Per P. v. d. 
Merwe, £#1/11/6. PETRUSBURG: Per $. Erasmus, 
B/-. PIETERSBURG: G. J. du 'Toit, snr. 8/6. 
POTGIETERSRUST: Per P. J. Jansen, #£2/5/6. 
Mevr. Berkenbosch, 10/- RUSTENBURG: J. J. 
Kloppers, 3/6. SPRINGS: H. J. van Broekhuizen, 
3/6. 
Ee TURFFEONTEIN: Per H. Scholtz, £4/0/6. 
VILLIERIA: Per H. J. Kriek, £9/2/6. VEREENI- 
GING: Per ds. A. Ras, £25/7/9. WATERBERG: 
Per J. F. Jooste, 10/-. Per A. $. van Staden, 18/-. 
Per A. H. Botha, £1/8/0. W. C. Bezuidenhout, 8/6. 
WITBANK: B. Boshoff, 3/6. ZEERUST: Per T. 
Rall, 7/- DIVERSE: D. J. Coetzee, 3/-; T. B. 






'SCHWEIZER RENEKE: Per J. Havenga, 





As u alleen tevrede is met 


Drukwerk van die Hoogste 


Gehalte 

(Detftige briefhoofde en programme, aan- 
treklike kalenders kaartjies, advertensie- 
stukke 'en alle kommersiële drukwerk. Ons 
gebruik ook die heel moderne lithografiese 
prosesse.) 

As u slegs 

Gekeurde Christelike Boeke 
wil lees, en as u gebruik wil maak van 
ons doeltreffende posbestelkngsdiens vir u 
Skryfbehoeftes, Skool- en 
Kantoorbenodigdhede 


Tree dadelik in verbinding met: 


$.A.C.U.M. BEPERK 


(Suid-Afrikaanse Calvinistiese Uitgewersmaat- 
skappy Beperk.) 
(Wat ook die F.C.S.V.-publikasies voortset.) 
Wes Burgerstraat S7, Foon 3355 Posbus 478 


BLOEMFONTEIN. 

















DE LOOR'S BROOD 


is anders dan 


ANDER BROOD 


dit is 


BETER 


DE LOOR'S BAKKERY 
PRETORIA Telefoon 2-3291 








ROOM 





BOERE! BOERE! 
Stuur julle room na die 


OU TRANSVAAL KOELKAMERS 


wat al 34 jaar staande is en wees ver- 
sekerd van eerlike en opregte behandeling 


TRANSVAAL KOELKAMERS, 
JACOB MARESTR., PRETORIA, Bus 448 












KERKRAADSKLERE!! 


Manel Pakke, Swart Pakke, Swart Hoede ens, 
Wit Strikkles, die egte Ingevoerde dubbel 
organdie strikkies met rek en hakkies 2/11 elk 


Wit Kerkraadboordjies 2/11 elk 
Wit Lang Dasse 5/6 elk 


MANS PAKKE!!! 


Klerikale Grys (sout en peper) Enkelbors 
3-stuk Pakke £12 is. 6d. 


Marine Blou Sajet (Donkerblou Serge) Vaste 
Kleur Swaar Gehalte. 
Enkelbors 3 stuk £1? 7s.' 6d. 
Dubbelbors 2 stuk £10 17s. 6d. 


Donkerblou, Swart en Bruin fyn gestreepte 
Double Plain” Pakke Eersteklas Materiaal 
Enkelbors 3 stuk £11 12?s. 6d. 
Dubbelbors 2 stuk £10 ?s. 6d. 


(Doen aanvraag vir Monsters en Maatvorms 
van Mans Pakke.) 


UITVERKOPING VAN MANS 


SPORT BAADJIES 


In Deftige Blokkies Donkergrys en Bruin 
85/- en 39/6 elk. 


Mans Draagskoene, Veldskoentiepe met 
Drifoot Sole 18/6 paar 


Mans Draagbroeke en Hemde teen billike 
pryse. (Skryf vir Prysopgawes.) 
Doen Aanvraag vir Prysopgawes en Monsters 
van:— 
DAMES TABBERTSTOF — 'N PRAGTIGE 
SORTERING NOU PAS INGEKOM. 


Gordyn-materiaal, Horrockses Flennie, Linne, 
Lakenlinne, Komberse, Lakens, Dekens, 
Handdoeke ens. 


GEBRS. GOODMAN 


KERKSTRAAT 78 
Foon 2-3521 - - Posbus 491 
PRETORIA 


So 't oog nie klaar en verre siet, 

Neem deur God's guns, wat kuns u bied 
Dra dan my bril met kristallyn, 

Dan sien u oog, weer helder en fyn 


DIE BRILLEDOKTER. 
d. KLOMPJE 


ANDRIESSTRAAT 168. PRETORIA. 
Telefoon: 2-3143. 








Au RETENSIE AA Ses 


dir 

- DIE HERVORMER 


ie 
i 


VYOORTREKKER WINKEL ME 
Die Eg Afrikaanse Mansultrusters. GOLF SKOENE 


KERKSTRAAT 171 PRETORIA 
(Regoor die Groot Poskantoor) 
Telefoon 2-8167 Posbus 638 





Mans Dubbelbors Pakkeklere in ,VOLTEX"” en 
“REX TRUEFORM", grysgestreep. Gewone 
Prys £18-11-6, Uitverkoop Prys £8-10-0. 


Mans Wit Hemde — losboordjies, Nos. 161, 17 
en 171. Gewone Prys 22/6, Uitverkoop Prys 15/6. 


Mans Sport Baadjies — Donkerblou-geblokte en 


Grys-geblokte tot No. 81. Gewone Prys £6-3-6, 
Uitverkoopprys £3-9-6. D EF B R U af N ” 


Mans Winter Jasse. — Grys geblokte en Bruin VIR KWALITEIT SKOENE d 

en Grys. Gewone Prys £3-18-6. Uitverkoop d ê - o 

Prys 219G. NES SA SS. Skryf aan Ons Posbestellings: Andriesstr. 9 
PRETORIA “N 


Ons stuur alle bestellings Posvry. Skoenwinkels te 


PRETORIA, PIETERSBURG, KRUGERSDORP, 
POTCHEFSTROOM, KLERKSDORP 


KERKORRELS WORD NOU IN ONS 
EIE FABRIEK IN PRETORIA VERVAARDIG 


N 
Deur u bestelling vir 'n nuwe kerkorrel by ons te plaas word aansienlike buitelandse valuta bespaar, werk word | 
verskaf aan baie Suid-Afrikaners, en u help mêe om Suid-Afrika se industrieë op te bou. Wat kwaliteit en duursaam- 


heid betref, kan ons kerkorrels met die wêreld se beste produkte vergelyk word. Ons gebruik alleen die allerbeste 
materiale. Produksie staan onder toesig van bekwame ooiseese tegnici. 


Ons vervaardig kerkorrels volgens die volgende prinsipes: (1) ,,Straight'', (2) Ekstensie en (3) Samestelling van 
(1) en (2). 


Gewaarborgde aflewering van 7-8 maande. 


Eksklusiewe eienskappe van ons orrels. Eontrakte ontvang. vir die lewering van 'n kerkorrel ver- 
1. Sterling silwer kontakte in speeltafel en relais. vaardig in ons sie fabriek sluit o.a. ins 
2. Moderne speeltafel met hoog gepolitoerde interieur, 1. Geref. Kerk, Turffontein, Johannesburg. 
sigbare en beweegbare stopper, verstelbare kombina- 2. (Geref. Kerk, Johannesburg-Noord, Johannesburg. 
sies onder manudle en bo pedale. Gehele aksie 43. Herv. Kerk. Randgate, Randfontein. 
elektries en van nuutste ontwerp. 4. Geref. Kerk, Middelburg, Kaap. j 
3. Konstruksie van die hele orrel volgens allernuutste S. Ned. Herv. of Geref. Kerk, Eloffsdal, Pretoria, ens. ens. 
prinsipes, met gebruikmaking van die mees volmaakte 
oe eerldle, DE suder alle klimaatsomstandighede 
eillose werking waarborg. 
4. Swakstroom voorsiening deur nuutste tipe metaal (] 1 @ Ik 
geo (geen bewegende dele en geen onder- al UIY TEË OES 
oud). 2 
$. Windmotor van wêreldberoemde fabrikaat — ,,Discus'”” (Fi jB k 
ME (Eiend.), Beper 
6. Aansig sen oe voorsien van sprekende pype uitge- 
twerp. 
OOR Els wel o “n ontwerp. Houtwerk fyn en  STRUBENSTRAAT 395, H/V DU TOIT STRAAT 
7. Ee old orrel geheel in oorleg met kerkbestuur PRETORIA, SUID-AFRIKA. 
8. Alle orrels word gewaarborg vir 'n tydperk van 15 
jaar. Tel. Ad: “ALL WAVE” 


HERKORRELS — TORINGHORLOSIES — LUIELOHEEE — HLANEVERSTEREERS — DOWE GEHOORTOESTELLE. 


Gedruk deur Wallachs P. & P. Co. Bpk., Andriesstraat 160, Pretoria, en uitgegee deur die elenaar 
Ned. Herv. Kerk van Afrika, Posbus 19, Dullstroom. 

